Мәҙәниәт // Хореография\nБөгөн беҙҙә ҡунаҡта үҙенсәлекле кеше. Уның исеме төрлө йәштәге һәм төрлө шөғөл ìåíœí ìœø¼ë áóëàí кешеләрãœ таныш. Уның исемен шулай уҡ башлап һәм профессиональ бейеүселәр ҙә белә. Уның таланты арҡаһында ике ҡаланың - Нефтекама һәм Ҡазандың исеме тағы ла илгә яңғыраны. Ул беренсеһендә тыуып үҫкән, ә икенсеһендә ул әлегә ваҡытта йәшәй, уҡыé һәм эшләй.\nУның тураһында беренсе тапҡыр "Дан минуты" телетапшырыуынан һуң һөйләй башланылар. Унда яҡташыбыҙ финалға сыҡты. Ул ваҡытта уның сығыштары иғтибарға лайыҡ ине. Әммә уға уңыш һәм дөйөм танылыу "Ҡағиҙәһеҙ бейеүҙәр" проектында бронза призер булғандан һуң килә. Серҙе асайыҡ һәм геройыбыҙ - Ренат Хәйруллин менән таныштырайыҡ.\nРенат Ҡазанда йәшәй, беҙ - Өфөлә. Ниһайәт, уның телефон һандарын алып, шылтыратам һәм трубкала яғымлы тауышын ишетәм. Биш минуттан һуң әңгәмә ҡорорға килешәбеҙ. Ренат аҙнаһына өс тапҡыр бейеү студияһында түңәрәк алып барыу өсөн ҡаланың бер осонан икенсе осона тиклем йөрөй. Студияла йәш һәм социаль статус буйынса бер ниндәй ҙә сикләүҙәр юҡ, бында һәр теләгән кеше килеп, бейеү серҙәренә өйрәнә ала, һәм ундайҙар күп.\n- Һөйләшеү өсөн ваҡыт ҡулайлымы? - тип ҡыҙыҡһынам.\n- Эйе, мин 40 минут самаһы юлда булам, нигә һөйләшмәҫкә, - тип яуап бирә әңгәмәсем.\n- Ренат, проектта ҡатнашҡандан һуң һинең тормошоң үҙгәрҙеме?\n- Минең уйымса, бөтәһе лә шулай уҡ ҡалды. Урамдағы кешеләр мине таный башланы. Элек үҙемә ҡарата шунса иғтибар булманы, тип әйтә алмайым. Тамашасылар концерттан һуң минең яныма килде, клубтан сығыуымды көттөләр, автограф биреүемде һоранылар. Хәҙер мине сәхнә гримынан башҡа ла таныйҙар.\nРенат бейеүгә булған һәләтен Нефтекама педагогия колледжында студент йылдарында аса. Бала саҡта башҡа сәнғәт төрө менән шөғөлләнә - баянда, фортепианола һәм ҡурайҙа уйнарға өйрәнә. Ул үҙенең киләсәген музыка менән бәйләү тураһында ла етди хыяллана. Һөҙөмтәлә шәп бейеүсе килеп сыҡты. Ренат үҙенең оҫталығын колледжының бейеү студияһында шымарта. Ул бында билдәле "Түңгәүер" хореография ансамблендә шөғөлләнә. Ренат ул ваҡытта уҡ үҙенең проекттарын ышаныслы тормошҡа ашыра башлай - сағыу яңғыҙ номерҙар булдыра, улар менән клуб майҙандарында сығыш яһай. Ренат классик хореографик белемен хәҙерге бейеүҙәрҙә, атап әйткәндә, брейк-данста файҙалана.\n- Ул ваҡытта был Нефтекама өсөн яңы йүнәлеш була. Мин уны үҙаллы үҙләштерҙем, òàïøûðûóƒàð, êëèïòàð áóéûíñà ³éðœíäåì, óëàðƒû бейеүселәр башҡара èíå, үҙем хәрәкәттәр уйлап сығарҙым. Әлбиттә, күп нефтекамалар брейк-дансҡа өйрәнергә теләне, һәм мин төркөм булдырҙым. Беҙ аҙаҡ был төркөм менән төрлө концерттарҙа сығыш яһаныҡ, конкурстарҙа ҡатнаштыҡ.\nРенат Ҡазанға күсеп киткәс, төркөм етемһерәп ҡала, әммә тарҡалмай. Хәҙер уның менән Ренаттың иптәше етәкселек итә, егеттәр шөғөлләнеүен дауам итә, үҙҙәре бейеү ҡуя, улар Ренат эшåíäœ ³¿ò³íë³ê áèðãœí талаптарҙы үтәргә тырыша. Ðåíàò ûøàíà: óңышлы бейеү композицияһы үҙендә сағыу нәфис образ, мауыҡтырғыс хореография һәм һайлап алынған яҡшы музыка менән тап килергә тейеш.\n- Мин башта көйҙө тыңлайым, шул ваҡытта бәйләнештәр барлыҡҡа килә, образ тыуа. Аҙаҡ уларҙы сәхнәлә тормошҡа ашырыу өсөн видеоархив ҡарайым, хәрәкәттәр уйлап сығарам, ғәҙәти булмаған ҡараш табырға тырышам.\nШуға күрә Ренат үҙенең үҙенсәлекле ҡарарҙары менән "Ҡағиҙәһеҙ бейеүҙәр" проектында башҡаларҙан айырылып торҙо. Программаны алып барыусы Тимур Родригес Ренаттың нәҡ ошо сифатына баҫым яһаны.\n- Мин халыҡсы, - ти Ренат, үҙенең классик белемен күҙ уңынäа тотоп. - "Ҡағиҙәһеҙ бейеүҙәр"ҙә урам йүнәлешендәге - хип-хоп, тик-тоник, поплокинг кеүек хәҙерге бейеүҙәрҙе күрһәтергә кәрәк ине. Мин акробатика, халыҡ бейеүҙәре элементтарын һәм яңы хореография жанрҙарын уңышлы күрһәтә алдым. Был лайыҡлы ярыш булды, башҡа конкурсанттар ҙа яҡшы әҙерләнгән ине.\n- Минең дуҫ ҡыҙым Диләрә, туғандарым, иптәштәрем минең көсөмә ышанды, - тип һүҙен дауам итә Ренат. - Тимур Родригес һәр саҡ дәрт өҫтәп торҙо. Проект тамамланғандан һуң ойоштороусылар һәм унда ҡатнашыусылар был ваҡиғаны билдәләргә барҙыҡ. Мин Родригес менән оҙаҡ ҡына ваҡыт аралаштым, ул шәп әңгәмәсе.\n"Ҡағиҙәһеҙ бейеүҙәр" проектынан һуң Ренат Хәйруллин Ҡазанға ҡайтты. Ул Ҡазан дәүләт мәҙәниәт һәм сәнғәт университетының 4-се курсында уҡый. Бынан тыш, ул балаларҙы һәм өлкәндәрҙе заман бейеүҙәренә өйрәтә, мәктәптә һәм юғары уҡыу йортонда бейеү студияһын алып барырға ла өлгөрә.\nҠала клубтарында һәм концерт майҙандарында сығыш яһай, шулай уҡ популяр татар йырсыһы Ғәбделфәт Сафиндың проектында ҡатнаша.\nРенат киләсәккә пландар ҡора һәм йәш ҡазандарҙы заман хореографияһы серҙәренә өйрәтә šœì áûà óë ¼ƒåíå¾ âàºûòûí šœì ê³ñ³í éœëëœìœé.


Ирәндектең аҫыл бер ташы\n5 Июнь 2019, 18:37\n4 июндә быйыл мосолмандарҙың оло байрамы – Ураҙа ғәйете булды. Изге был көн Моҫтай ере өсөн, айырыуса тантаналы ине. Унда Әлнисә Кәримова-Алдырханованың Башҡортостандың 100 йыллығына арналған “Ирәндектең аҫыл ташы” китабының исем туйы үтте.\nМоҡас, Күсей, Иҫке Сибай ауыл биләмәләре халҡы йыйылған байрам сараһы “Шәһишәриф” мәсетендә башланып китте. Ураҙа ғәйете үткәрелде. Ике урында ҡорбан ашы әҙерләнде.\nУнан сарала ҡатнашыусылар сәхнә яғына юлланды. Унда Моҡас ауылы биләмәһе хакимиәте йәштәр ҡоролтайы менән берлектә Әлнисә Кәримова-Алдырханованы “Ирәндектең аҫыл таштары” китабының исем туйын туйланы.\nТантаналы сарала шулай уҡ район хакимиәте башлығы вазифаһын башҡарыусы Фәнис Әминев та ҡатнашты. Ул сара тураһында: “Бөгөн беҙгә йәмле тәбиғәтле Моҫтай ауылының “Шаһишәриф” мәсетендә Ураҙа ғәйете үткәрергә насип булды. Бындай мөбәрәк һәм күркәм сарала һуңғы йылдарҙа бөтә халыҡтың ҡатнашыуы, йәштәрҙең, балаларҙың күп булыуы ҡыуандыра!” -- тине.\nЭлекке “Ирәндек” совхозынан сыҡҡан билдәле шәхестәр араһында шағирҙар, яҙыусылар Батыр Вәлид, Таңсулпан Ғәрипова, Абдулхаҡ Игебаев, ғалимдар Әбдрахман Ғәлләмов, Зөфәр Йәнекәев, Советтар Союзы Геройы Тәфтизан Миңлеғолов, тыуған яҡты өйрәнеүсе Әмир Сәйғәфәров һ.б. бар. Ул йылдарҙа гөрләп торған “Ирәндек” совхозының хеҙмәт алдынғылары – бына кемдәр китап геройҙары! Һөйөнөскә сарала китап геройҙары ла ҡатнашты. Һәр ҡайһыһы хәтирәләре менән уртаҡлашып үтте.\nАртабан байрам сараһы һабантуй өсөн әҙерләнгән майҙансыҡта дауам итте. Милли уйындар, төрлө спорт ярыштары һынау тотто.\nСәхнә түре лә буш ҡалманы. Унан ағылған йыр-моң һәр кемдең күңел ҡылдарын сиртә ине.


Ишелеп төшмәҫме күпер? » Башҡортостан гәзите | Газета Башкортостан на башкирском языке\nБашҡортостан гәзите » Йәмғиәт » Ишелеп төшмәҫме күпер?\nИшелеп төшмәҫме күпер? 19.07.2013 // Йәмғиәт\nБынан ике ай элек Барнаулда күпер ишелеп төшкән. Көслө ямғырҙан һуң ошондай уҡ хәл Иркутск өлкәһендә лә булған. Тверь өлкәһендәге ғәҙәттән тыш хәл дә урындағы халыҡты хафаға һалған... Ҡыҙғанысҡа ҡаршы, ошондай күңелһеҙ күренештәр илебеҙҙә йыш ҡабатлана. Һөҙөмтәлә, ауылдар һәм ҡасабалар менән бәйләнеш өҙөлә. "Утрау"ҙа ҡалған халыҡҡа аҙыҡ-түлек ваҡытында еткерелмәй, медицина ярҙамы ла күрһәтелмәй. Ярай әле һуңғы йылдарҙа Башҡортостанда күпер емерелеү осрағы теркәлгәне юҡ. Әлегә...\nМиәкә районына барып ҡайтҡандан һуң бындай хәлдең беҙҙең республикала ла ҡабатланыу ихтималлығына инандым. Бындай һығымтаға килеү өсөн күрәҙәсе булыу ҙа кәрәкмәй.\nБылтыр Миәкә районының Ҡырғыҙ-Миәкә менән Бишбүләк ауылдарын тоташтырған күперҙе ремонтларға ҡарар ителә. Ни тиһәң дә, көслө ағымлы Дим йылғаһы аша һалынған күперҙе тәртиптә тоторға кәрәк. Төҙөкләндереү эшен алып барыусыны билдәләү өсөн аукцион ойошторола. Унда "Трансмонолит" ябыҡ акционерҙар йәмғиәте еңеп сыға.\n"Трансмонолит" күперҙе 24 миллион һумға төҙөкләндерергә тейеш була. Ойошма менән килешеү төҙөлә. Тик ниңәлер улар шунда уҡ эшкә тотонорға ашыҡмай.\nБылтырғы килешеү подрядсының иҫенә быйыл ғына килеп төшә. Һәм эш башлана. Сметаға ярашлы, төҙөкләндереүсе ойошма күперҙе тәртипкә килтереү өсөн 100 тоннаға яҡын тимер, өр-яңы блоктар һәм башҡа төҙөлөш материалдары ҡулланырға тейеш була. Әммә подрядсы башҡалар кеүек наҙан түгел икән. Өр-яңы материалдар һатып алып ниңә артыҡ аҡса түгергә ти?! Берәй ҡайҙан иҫке-моҫҡоһон алһаң да еткән. Үҙеңә лә өлөш ҡалдыра белергә кәрәк бит. Матур итеп кенә асфальт түшәп ебәрһәң, уның аҫтын этем дә тикшереп йөрөмәҫ. Күрәһең, был ҡағиҙәне "Трансмонолит"тың генераль директоры Сергей Безденежных яҡшы үҙләштергән.\nШулай итеп, дәртләнеп кенә эшкә тотонғанда, Башҡортостандың юл хужалығы идаралығы рәйесе Ринат Абдуллин менән Идаралыҡтың сифатты күҙәтеү һәм ҡабул итеү бүлегенең баш белгесе Радик Хәйретдинов тикшереү өсөн килеп төштө. Улар менән Миәкә районының Юл ремонтлау һәм төҙөү идаралығының начальнигы Венер Хамматов та бар ине.\nКүпер янында ярылып бөткән иҫке блоктар тауҙай өйөлөп ята. Яраҡлығы сыҡҡанға күрә, уларҙы алып, берәй ҡайҙа олаҡтырырға ниәтләйҙәр, тигән уй килде. Тик хаталанғанмын икән. Был материалдар яңыраҡ ҡына килтерелгән икән. Күпергә түшәү өсөн! Тутығып бөткән, бер нисә урындан иретеп йәбештерелгән тимер-томор ҙа күперҙе "яңыртыу"ҙа ҡулланылмаҡсы.\n— Ҡайҙан алдығыҙ һеҙ был иҫке-моҫҡоно? — тип ҡыҙыҡһынды Башҡортостандың юл хужалығы идаралығы рәйесе Ринат Абдуллин.\n— Һатып алдыҡ. Улар иҫке түгел! — тип үҙенекен тылҡыны Сергей Безденежных. Уның йөҙөндә бер тамсы ла ғәйеп тойғоһо юҡ ине.\n— Улайһа, һатып алынған материалдарҙың документын күрһәтегеҙ. Һеҙҙә бөтә тейешле ҡағыҙҙар булырға тейеш, — Ринат Зыя улы төпсөнә бирҙе.\nБезденежных әфәнде бер аҙға шымып ҡалды. Шунан, уйлана биргәс, яуабын тапты:\n— Әлегә үҙем менән юҡ. Киләһе аҙнала күрһәтермен.\nШул саҡ ике иҫерек ир күренде. "Беҙҙең эш бара, борсолмағыҙ!" — тип һөрәнләне берәүһе, сайҡала биреп. Етәкселәренең асыулы итеп ымлауы булды, улар шунда уҡ күҙҙән юғалды.\n— Улар беҙҙә эшләмәй, — тип аҡланырға тырышты йәш егет.\nКүрәһең, тейешле хеҙмәткәрҙәрҙе алып та хитланып тормағандар. Был иҫерек ирҙәр ошо ойошмала эшләмәгән осраҡта ла, ниңә һуң улар төҙөлөш майҙанында йөрөп ята? Ҡағиҙә буйынса, унда ят кеше аяҡ та баҫырға тейеш түгел.\nАртабан эш барышын тикшереү өсөн күпер аҫтына төштөк. Ташҡын ваҡытында боҙ бәрелеп, төп бағаналарҙың береһен кәкрәйткән. Урыны менән сатнаған тимер торбалары ла бар. Төҙөкләндереү ваҡытында ошо етешһеҙлектәр бөтөрөлөргә, урыны менән иретеп йәбештерелергә, кәрәк икән — алмаштырылырға тейеш. Подрядсы иһә быға әллә ни әһәмиәт бирмәгән. Бары буяп сығыуҙы ғына кәрәкле тип таба.\n— Был бит күпер! — тине башын сайҡап Радик Хәйретдинов, — Һин ниндәй мөһим объектҡа тотонғанһың, ә яуаплылыҡ тойғоһо ҡайҙа? Нисәмә йыл эшләйем, әммә был тиклем дә оятһыҙлыҡты күргәнем юҡ ине.\n— Ә был швеллерҙы һуҡыр кеше һалдымы? — тине йәнә аптырап Ринат Зыя улы. — Ҡыйыш түшәлгәне әллә ҡайҙан күренә бит! Ҡайҙа һеҙҙең инструменттарығыҙ? “Уровень” тигән нәмә, исмаһам, һеҙҙә бармы?\nБыл һорауҙарға ла яуап булманы. Баҡтиһәң, улар барыһын да ябай таҡта менән генә үлсәп һала икән.\nЕтешһеҙлектәр, әлбиттә, бының менән генә сикләнмәй. Урау юлды ла тәртиптә тотоусы юҡ. Ә инде сметаға ярашлы подрядсы шуның өсөн арыу ғына сығым күрһәткән.\nБеҙҙең алға ғына бер машина килеп туҡтаны:\n— Ҡайһылай урап үтергә икән? Бишбүләккә эләгергә кәрәк ине. Бер ниндәй ҙә билдәне күрмәйем...\nБашҡортостандың юл хужалығы идаралығы рәйесе Ринат Абдуллин үҙ фекерен шунда уҡ еткерҙе:\n— Эштәр былай бармаясаҡ. Күрәләтә халыҡтың ғүмерен хәүеф аҫтына ҡуя алмайбыҙ. Был төҙөлөштө һеҙгә ҡалдырыу енәйәткә тиң. Һеҙҙең менән килешеүҙе өҙәбеҙ.\nРәсәй закондарының шундай етешһеҙлеге бар: бындай аукциондарҙа теләһә ниндәй ойошма ҡатнаша ала. Бер генә көрәге булғаны ла, тигәндәй... Уның матди-техник базаһын да иҫәпкә алмайҙар. Шундайҙар арҡаһында төрлө хәүефле хәлдәр килеп сыға ла инде. Башҡортостандың юл хужалығы идараһы рәйесенең әлеге ҡарарын хупларға ғына ҡала. Кемдер табыш өсөн кешенең ғүмере менән һаҡһыҙ ҡыланырға тейеш түгел.\nАвтор: Айгиз БАЙМӨХӘМӘТОВ. Миәкә районы.\nАйгиз кемдең ерен үҙләштергән? 10.12.2018 // Йәмғиәт\nБелорет районының Абҙаҡ ауылында йәшәгән Мәшүровтар донъяһын хосусилаштырырға була....\nТуймазы районында шишмә төҙөкләндерелә 10.12.2018 // Йәмғиәт\nДәүләт Йыйылышы – Ҡоролтай депутаты Рушан Сәйетовтың һорауы буйынса Туймазы районының Егетәк ауылы...\nБашҡортостан Башлығы вазифаһын ваҡытлыса башҡарыусы Радий Хәбиров социаль селтәрҙәге сәхифәләренә –...\nСүпте ҡайҙа ташларға? 10.12.2018 // Йәмғиәт\nАуыл биләмәләренә ҡаты коммуналь ҡалдыҡтарға ҡарамаған сүп-сарҙы һаҡлау урындарын ойоштороу буйынса...\nЯңы юл айырсаһы төҙөлә 10.12.2018 // Йәмғиәт\nЗинин ауылындағы тимер юл өҫтөнән яңы юл айырсаһы төҙөлөшө 2020 йылда башлана....\nЯңы йылға бурысһыҙ 10.12.2018 // Йәмғиәт\nРадий Хәбиров эш хаҡы буйынса бурысты яңы йылға тиклем түләүҙе талап итте....\nЯңы йыл ҡаласыҡтары асыла 10.12.2018 // Йәмғиәт\nБөгөн Башҡортостандың барлыҡ район, ҡалаларында яңы йыл ҡаласыҡтары асыла....\nАмран Моратшин арабыҙҙан китте... 10.12.2018 // Йәмғиәт\n43 йыл дауамында Росстандарттың Төбәк бүлексәһен етәкләгән, Рәсәйҙең атҡаҙанған метрологы Амран...\nХәтер, ҡаһарманлыҡ һәм ҡайғы ла... 10.12.2018 // Йәмғиәт\n2014 йылдан алып илдә Билдәһеҙ һалдат көнө үткәрелә. Фронттан тыуған яғына ҡайтырға яҙмаған...\nХас та кинолағы кеүек! 10.12.2018 // Йәмғиәт\nКөйөргәҙе районының Пионерҙар һәм уҡыусылар йортонда “Хәүефһеҙлек мәктәбе” уҡыусыларының ярыштары...\nЙомаштарға — Яңы йыл бүләге 10.12.2018 // Йәмғиәт\nСаҡмағош районының Йомаш ауылы халҡы Яңы йыл алдынан клублы булды. “Түҙгәнгә түш тейә”, тигәндәй,...\n“Йомарт шишәмбе” йомғаҡ яһай 10.12.2018 // Йәмғиәт\nБашҡортостандың “Йомарт шишәмбе” Бөтә Рәсәй акцияһына өсөнсө тапҡыр ҡушылыуы хаҡында яҙғайныҡ инде....


Башларға Онлайн | Бизнес Яңалыклары, Мәҡәләләр Донъя Сайт.Эш биттәр | GVMG - Донъя Вирусный Маркетинг Төркеме\nНаладить туранан-тура эш түләү оҙаҡ йылдар ошо бизнес-идея\nБизнес Яңалыклары, Мәҡәләләр Донъя Сайт.Эш биттәр > Башларға Онлайн\nУзнайте тураһында типа Интернет-Өй һәм бизнес кеүек аласыз аҡса эшләй башларға туранан-тура эш түләү оҙаҡ йылдар...\n4 Яңы Эшмәкәрле Өсөн Кагыйдәләр – Ғәмәли Кәңәштәр Булдырыу Хоҡуғы Өсөн\nБыл ваҡыт матур күренеү предприниматели'һуңғы тиҫтә, технология выровнять уйын ҡыры һәм үҙе йөрөй торған эшмәкәрлек революция. Шул тиклем эшкә сос, хәҙер сезден бар күберәк мәғлүмәт алды, тип итергә мөмкинлек бирә артыҡ осмысление һайлап алыу артыҡ тиҙ. Сездә бар өстөндәге ваҡытта ҙур бизнес шул, һин зажигалка, күп гибкий, һәм аяҡҡа бейек тау башына менергә кәрәк. Һеҙ яңы исем биреү бейек тау башына менергә кәрәк базалар, һәм була урында разворачиваются. Әммә булараҡ уңышлы предпр...\nӨй бизнес, Бер ни тиклем ауыр бурыс һезгә оло аша аҡса Adsense\nИң яҡшы Өй бизнес,аҡса өйлә эшләргә мөмкинлек , был Adsense әҙер сайттар,был сайттар Adsense,Adsense әҙер веб-сайт,эш эшләргә, аҡса рәүешендә йорт бизнес,аҡса аксаны Өй бизнес,өйлә эш,аҡса, аҡса рәүешендә йорт,аҡса йорт, Эш өйлә йәки Өй бизнес идеялар, идеялар йәки аҡса йорт, барлыҡҡа килеү менән Интернет, әммә кешеләр ысынлыкта файҙаланып, эшләргә ендәге рәүештә иде немногие һәм алыҫ араһында. Сөнки халыҡ беркасан ла доверяла беркемгә лә, әгәр улар ишетәләр, кем нисек ҙә булһа болтовня ситтә идеялар йәки эш өйләрендә аҡса йорт, уның сайтында. Мәңге, башта ҡулға наткнуться башлы иде: 'Булырға тейеш Ул, йә сумасшедший, йә оло scamW\nНисек ә Һеҙҙең бизнес Интернетта уңышлы була, әгәр ҙә Һеҙ’т Инвест?\nМин ишетәм, был-барлыҡ ваҡыт, 'Итеп башларга бизнес түләүһеҙ интернетта?'Бөтә Кешеләр ерҙә башлап ебәрергә тели интернетта йәки Өй бизнес, әммә улар тели һәләк был бер тин. Шулай, Мин һорайым, уларҙы, "Шул тиклем мөмкин фермер иҫәп тота мул уңыш, әгәр ҙә ул һатып алыусы булмағас семя?[object Window]\nОнлайн Веб-Бизнес Өсөн Мөмкинлектәр\nБулараҡ, интернет-веб-сайттың хужаһы, бизнес, мин теге әйтә алам һезгә, был бик яҡшы бизнес приключение. Был ғына түгел, отошло ине, тик шулай уҡ бик ҡыуаныслы күрергә минең бизнес онлайн процветать хатта иң үҙгәрештәр тонких.\nӨй Бизнес – Мөмкинлеге Онлайн\nӘгәр сездә бар фантастик идея аласыз брутто-был табыш һәм исколотить торошо, башлап кескенә генә онлайн-бизнес өйлә. Яҡшыраҡ булырға метателе (түгел, метател көнө) һәм хыялдар тормошҡа ашырырға арткандан -.\nОнлайн Өй Бизнес – Иң Кәрәк\nҺеҙ башларға онлайн Өй бизнес-партнер булараҡ бер-бер артлы интернет-маркетинг программаһы. Әммә кереткәнсе Теркәлергә теләсә ҡайһы онлайн-бизнес-программа убедить, шул иҫәптән тикшереү өсөн бизнес вәкаләттәре, уларҙың килешеү процессы, ярҙам тиклем лайнер һәм бизнес.\nИжади эш ысулдары тиҙ аҡса эшләп аҡса онлайн\nТеләһәгез башларға онлайн һәм бизнес аҡса, аҡса, тиҙ? Бына бер нисә ижад алымдарын тиҙ аҡса эшләп аҡса селтәре, хатта әгәр ҙә һеҙ яңы кеше...\nҺеҙ, Ысынлап Та Ла, Аҡса Эшләргә Теләһәгез, Интернетта?\nДөрөҫөн әйткәндә, бар бик күп төрлө алымдарын эшләй башларға интернетта аҡса. Әйберләрен, күрәһең, артыҡ прибыльный ҡарағанда, бөтә, ай-һай. Уртаҡ правило, әгәр ҙә онлайн аҡса эшләү мөмкинлеген аҡса һорай, аҡса, был, һис шикһеҙ, бик яҡшы тере. Законлы аҡса эшләү ысулдары интернетта аҡса Өй бизнес...\nАҡса Эшләргә Интернетта 101\nНисек һәм ниндәй ысул менән аҡса эшләп аҡса, иң яҡшы ысулы зарабатывать интернетта аҡса следуйте үҙ страсти. Башта табырға, булһа, һеҙ нимә эшләргә яратаһың, шуның менән бергә табыу ысулын файдаланырга бының өсөн: зарабатывать интернетта аҡса.\nАҡса, Аҡса, Интернетта Менән Google!\nКүп кешеләр мөрәжәғәт итә Интернетка булдырыу өсөн Интернет-Өй интернет-бизнес. Һеҙ күрәһе эҙләнеүҙәр алып барыла, көн һайын база эҙләү системаларында кеүек Google, Яу, MSN йәки башҡалар өсөн веб-бизнес, ала эшләнгән ҙур булмаған йәки шашаев иҫәбенә автозагрузка.\nБай Кеше Придурок ‘ Рәт-Рәт Придурок Йәки Алдау Тора?\nБеҙ барыбыз ла ишеттек бай придурок, тик барыбер, уны электрон китап, аҙмы-күпме үҙен алды барлыҡ һөйләштәр? Прочитайте тураһында дәреслекте үҙенең бизнес өйлә/тиҙ разбогатеть планы.\nНисек булдырырға онлайн интернет-кибете\nМиллионлаған кешеләр өмөтләнә һатып алырға үҙ үҙ онлайн-бизнес, ләкин беләһеңме, шул тиклем, хатта унан һуң башларға. Һеҙ үҙ традицион бизнес, мин шул тиклем сездә бик күп сығымдар кеүек йәки арендалау ипотека түләүҙәрен, бәйәһе товар-матди запастарын, хеҙмәткәрҙәрҙең эш хакын, аҡсалата түләү хезмәткәрләренә һәм башҡа бик күп.\nОнлайн Өй Бизнес\nҮтте ул ваҡытларҙа, секретарь булараҡ привязанным т өстәлдә кабинеты алдында босса. Технологиялар үсеше менән бергә, яңы онлайн Өй бизнес менән бергә үҫә теге " виртуаль ярдәмчесе. Был онлайн Өй бизнес мөмкинлек бирә, кемгәлер эшләргә барыһы да тиерлек административ бурыстар өсөн һәр бизнес өйлән, был уңайлы хеҙмәт итеп биреүсегә дә, виртуаль ярдәмчесе. Алмаған өсөн түләргә ярҙам, онлайн Өй бизнес сифатында виртуаль ярдәмчесе әүерелә бигерәк тә йәлеп итә торған өсөн ҙур булмаған компаниялар меньший бюджетына.\nПродукт, сервис йәки өсөн программа атарға\nНиндәй тап бына продукт, хеҙмәте системаһы йәки өсөн сатырға, интернетта кешеләр булырға тейеш күздә тотып һатып алыу өсөн уларҙың бизнес\nКонцепцияһы трилогии оҡшаған Тринити, әммә троица ҡарай божественности, дини һәм был төшөнсәһе, ә трилогия ҡарай вещам һәм йыш ҡына т сәнғәт әҫәрҙәре. Трилогия ғөмүмән, выражается өс өлөштән һәм һәр өлөш-был айырым кешеләр һәм стихиялы рәүештә. Мәҫәлән, был, бәлки, фильм йәки роман, ул етештерә/яҙылған айырым өс өлөшө, ай-һай сюжеты, уның взаимосвязи итеүселәр араһында өлөштән тора.\nТөзөргә Өй интернет бизнес: Нимә Белергә Кәрәк\nТөзөргә, үҙ үзебезнең өй бизнес интернет йыйынмай булырға паркында саф һауала йөрөү. Дөрөҫөн әйткәндә, төзөргә бындай бизнес түгел ныҡ айырыла шундай уҡ ғәмәлдәр реаль донъяла. Алымдар описанные бында һезгә ярҙам итәр башларға бизнес үҙ онлайн.\nЯҡшы Өй Кристиан бизнес өсөн мөмкинлектәр\nЯҡшы Өй Кристиан бизнес-мөмкинлектәр һәм идеялар. Христианин өй интернет бизнес бик яҡшы ярдәмлек өҫтәрәк ҡушыла юл менән таратыу өсөн текст ярҙамында ҡулланыу, интернет транспорт булараҡ сараһын алыу өсөн өсөн күп һүҙ. Белергә барлыҡ ысулдары, улар һеҙ аласыз башларға өй интернет-бизнес.\nЗарабатыванием Аҡса Менән Онлайн Ишей, Маҡсатлы Блогах\nАҡса эшләргә, интернетта беркасан ла еңелерәк ине ! Һеҙ эйә маҡсатлы блогы интернетта азак өсөн утыҙ минут, тип базарға аҙыҡ-түлек һәм хеҙмәт күрһәтеү өсөн бизнес интернетта, улар түләйәсәк һезгә ҙур итеп комиссионный өсөн рефералов. Беҙ йыйнак барыһы да булырға кәрәк уңышлы булған.\nОнлайн Өй Бизнес Мөмкинлектәрен Иң Яҡшы Тормош Өсөн\nЗаманса йәшәү рәуеше талап итә многократный ағымдары килем өсөн ҡурҡыныс булмаған тормош. Ялдарға һәм увольнять мәҙәниәт корпоратив донъя мәжбүр һезгә уйларга ике тапҡыр алыуы тураһында, нисек иҫән-һау калырға, һеҙ ҡасан тораһы ситтә хеҙмәт. Йорт онлайн бизнес ала башкарырга һеҙҙең талаптар бер гладков тормош парусные. Туранан-тура онлайн-бизнес, һис шикһеҙ, ярҙам итәсәк һезгә йәшәү прожить твоих шарттарда хатта " әгәр һеҙ ялҡау.\nИң Яҡшы Интернет Өй Бизнес Веб-Мөмкинлеге Сайтын\nНи өсөн интернет Өй бизнес веб-сайттар бик тиҙ артыу сәбәпле, хәҙерге ваҡытта иң яҡшы бизнес өсөн мөмкинлектәр килгән күп. Әзерме һеҙ башларға, үҙҙәренең шәхси һәм захватить өлөшөн миллион табыш?\n7 Төп принциптары үҙ-ара маркетинг йәлеп итеү өсөн, клиенттар итергә мәжбүр калырға һеҙҙең тормош!\nЯҡшы мөнәсәбәттәр менән даими клиенттар тора туп-тулы торошо. Иң киммәтле, теләсә ҡайһы бизнес эйә булырға мөмкин. Төп момент булып тора, бында өсөн төзөргә үҙенең оло исемлеге пожизненно клиенттар, улар ышаналар һезгә. Быға ирешеү һәм һеҙ бер ҡасан да.\nВиртуальные Ярамсылары – Белергә күберәк ва күнекмәләрен етештерергә һәм күберәк табыш\nБулараҡ виртуальном ярдәмчесе (Ва) ә файҙалы һәм күңелле бизнес булыу, бигерәк тә әгәр сездә бар инде база идара күнекмәләр. Тик белеп иң төп күнекмәләр, лимиттар ниндәй хеҙмәт итәһе һеҙ клиенттарға, шулай уҡ ирләргә табыштары. Унда был приобретая яңы һәм алдынғы юғары күнекмәләр кәрәк буласаҡ.\nЭшләй башларға йорто менән үҙ интернет-бизнес\nЭш интернетта өйләрендә булып, һуңғы ҡаҙаныштар моде. Әгәр һеҙ бит билдәле билдәләнек, тип аллеяһы онлайн һеҙ бизнес добивались бынан тыш, тағы бик күп килеп тыуған ҡаршылыҡтар, барып етеү өсөн тирәһендәге кереткәнсе аласыз, ысынлап та ла, дорваться-се ерҙең.\nҺин йәшәйһең бөгөн величайший лжи?\nБары 5% кешеләр финанс буласаҡ независимым пенсияға һуң да сыккандан, ҡалған иҫәп тоторға тура киләсәк түбән пенсия, социаль тәьмин итеү, һәм ярҙам ғаиләгә. Саралар күрергә кәрәк бит әле! булдырырға үҙ финанс ирегенә, сөнки башҡа кем дә түгел әмерен был һеҙҙең өсөн.\nУзнайте, Мин Шул Тиклем Үземдә Аҡса Эшләй 5 Күрһәткес ярҙамында килем контекстних\nКиләсәккә партнерлык килешеүе маркетинг бында туранан-тура әле. Партнерский маркетинг иң ябай алымдарын башларға бизнес онлайн һәм аҡса аҡса эшләп интернетта. Партнерский маркетинг булып тора, һеҙ яһарға тейеш, телисез алырға трафик үҙ сайттары һәм партнерлык һылтанмалар. Партнерский маркетинг-был тикшереү үткән ысулы монетизация онлайн-Контент, һәм килеп тыуған республикабының беләләр, мөһим маркировать менән мөнәсәбәттәрне крупицами.\nБөгөн’ң WAHM һәм Интернет\nКәңәштәр буйынса эш өйлә әниләр ирешә, идеаль араһындағы балансты эше һәм ғаиләһе.\nКүп кенә кешеләр бар, ҙур эшләргә теләк сыкмай, үҙ йорто урынға алһын эшләргә традицион эш. Ни өсөн шул тиклем күп эшләргә тели шунда уҡ өйлән? Ярай, минең уйлауымса, кешеләр гел предпочитали эшләргә өйлән, әммә беркасан ла уйламаған, уларҙың аҡса, бирелде күнекмәләрен йәки мөмкинлектәр бер һүҙ менән әйткәндә шулай эшләргә. Бары тик оло корпорацияһы оло сумма аҡса сарыф итергә мөмкин үҙенә позволить Өй үҙ бизнес хоҡуғы? Асыҡ түгел!\nУңышҡа өлгәшеү ярҙамында аралашыу позитив\nБормашина Ремонт Франшиз – Идеаль осраҡ бер йорт\nБушлай Номер Ала Арттырырға Үҙенең Бизнес-Потенциалы Хыянат Итеү\nКиләһе революция өлкәһендә бухгалтер хисабы\nИдара Итеү Үлеүселәр Һәм Түләүҙәр Өсөн Аҡса\nБыл Төҙөү Цитаталар Печатать\nҮҙ йортона мөмкин тиҙ атарға ярҙамында агенттар күсемһе буйынса милек\nВзлом бизнес-пландар аҫҡа күп ваҡ алымдар\nБай кеше придурок ТВ рекламный ролик ҡарау һәм 3 Көнө Планы\nУңышҡа ирешеү, яңы эш урындары\nНисек һайларға автоответчик: Бер өлөшө II\nНисек хоҡуҡлы лимузин сервис\nRX өсөн эш эҙләү\nУн рәт-рәт маркетинг бурыстары аласыз хәҙер эшләргә\nРеклама? Карабы, Йәшәү Циклы Тованың & Клиент Покупай Привычка\nТөҙөлөш һәм күсемһе милек һатыу мөмкин көнө пляжда, әгәр һеҙ барыһын ла эштәре, дөрөҫ\nВалюта менән эшләргә контекстних реклама һәм Google Алһынсы’ – Арбитражы\nПокупателей ығы-зығы " дизельной йорт мотор


Йәшнәп йәшәр саҡ ҡына | Юрюзань\nЙәшнәп йәшәр саҡ ҡына\nОпубликовано 23 Сентябрь, 2011 - 10:47. Автор: Лилия\nЙәшлек… Йәшнәп йәшәр, хыял ҡанаттарында осор, киләсәккә яҡты пландар ҡороп йәшәр мәл. 1200 халыҡ йәшәгән Нәсибаш ауылында йәштәр нисек йәшәй һуң? Ошо турала беҙ Нәсибаш ауыл биләмәһе хакимиәтенең йәштәр эштәре белгесе Гүзәл Әхмәтсафа ҡыҙы Нәсибуллинаға мөрәжәғәт иттек.\n– Гүзәл Әхмәтсафа ҡыҙы, Нәсибашта йәштәр нисек йәшәй? Улар менән ниндәй маҡсатлы эштәр алып барыла?\n– Беҙҙең ҙур, күркәм ауылыбыҙҙа 420 йортта 1200 кеше йәшәй. 6 йәшкә тиклем – 99, 7 йәштән алып 14 йәшкәсә – 126, 14 йәштән 18 йәшкә тиклем – 60, 18-ҙән алып 30 йәшкәсә 143 кеше бар беҙҙә.\nЮғары уҡыу йорто студенттары – 26, училищеларҙа, техникумдарҙа 31 уҡыусы һөнәр үҙләштерә. Былтыр Нәсибаш урта мәктәбен тамамлаған 6 уҡыусы ла юғары уҡыу йорттарына инде. Улар араһында алтын миҙал алыусы Лиана Ғәлина менән Вадим Мөхәмәтдинов – беҙҙең ғорурлығыбыҙ.\nАуыл мәҙәниәт йорто, мәктәп менән берлектә үҫмерҙәр һәм йәштәр араһында төрлө маҡсатлы эштәр алып барабыҙ. Яңы тыуған балаға исем ҡушыу, призывниктарҙы әрмегә оҙатыу, “Йәгеҙ әле, ҡыҙҙар!”, “Йәгеҙ әле, егеттәр!” конкурстары юғары кимәлдә үтә. Йәш ғаиләләр менән матур спорт һәм мәҙәни саралар үткәреүҙе маҡсат итеп ҡуйҙыҡ.\n– Йәш ғаиләләр Нәсибашта нисек йәшәй?\n– Йәш ғаиләләр һаны беҙҙә – 29. Шулар араһында Ринат менән Гөлназ Әхмәтйәновтар күркәм ғаилә булып танылды. Ринат Себерҙә вахта ысулы менән эшләй. Гөлназ йорт хужабикәһе. Күптән түгел яңы йорт һалып сыҡтылар. Ике бала үҫтерәләр.\nДинарис менән Эльвира Ғофраевтар ҙа үрнәкле ғаилә. Динарис Себерҙә эшләй, Эльвира – мәктәптә директор урынбаҫары. 1 бала тәрбиәләйҙәр. Йорт һалыу менән мәшғүлдәр.\nИлгиз менән Лира Дусмөхәмәтовтар өс бала үҫтерә. Яңыраҡ ҡына Лира игеҙәк бәпәйҙәр тапты.\nЭшһеҙлек проблемаһы ла юҡ түгел. Шулай ҙа йәштәребеҙ бирешмәй. Күптәр фермер хужалыҡтары асты, күпләп мал-тыуар, ҡош-ҡорт аҫырай. Күп кенә йәштәребеҙ Себерҙә вахта ысулы менән эшләй. Ҡатындары балалар баға, йорт-ҡураһын тәртиптә тота, дәүләт эшенә лә өлгөрә.\n– Эскелек мәсьәләһе нисек тора? Имен булмаған ғаиләләр менән ниндәй эштәр алып бараһығыҙ?\n– Эскелек мәсьәләһе борсомаған ауыл юҡтыр ул. Ҡыҙғанысҡа ҡаршы, имен булмаған ғаиләләр беҙҙә лә бар. Уларҙы ауыл хакимиәтенә саҡыртып әңгәмәләр ойошторабыҙ. Участковый менән көн аша тиерлек хәлдәрен белергә барабыҙ. Аңлаған, сәләмәт йәшәү рәүешенә күскән ғаиләләргә кинәнеп бөтә алмайбыҙ. Үҙебеҙҙең ауылдаштар бит.\n– Әңгәмәне күңелһеҙ тонда тамамлағы килмәгәйне бит?!\n– Нәсибаш таланттарға бик бай ауыл. Сәхнә йондоҙо Рәдиф Зарипов менән ғорурланабыҙ.\nСпорт буйынса йәштәребеҙ уңыштар яулай башланы. Ауыл йәштәренең футбол командаһы тренерҙары Фәнил Хәкимов менән яңынан-яңы үрҙәр яулай, уңыштарға ирешә.\nБай тарихлы ауылыбыҙҙа йәштәр күркәм, бәхетле йәшәргә тейеш.\n– Әңгәмәгеҙ өсөн рәхмәт.


Һеҙ һутланып бешкән алма икән! Һәр кем бәхеткә ынтыла.\n13 Август 2019, 14:37\nҮткәнендә һандар менән бер аҙ төшөндөрөргә тырышҡайныҡ, 40-50 йәштән һуң яңғыҙ ҡатындар күбәйә, ә ир-ат кәмей бара. Был күренеш шаулап торған баҙарҙы хәтерләтә. Күбеһе ҡыҙарып бешкән алма килтергән. Тимәк, хаҡы ла ҡиммәт түгел. Ә бына ҡыҙыл сөгөлдөр һәм кишерҙе эҙләштерергә тура килә. Анауында бар, тиҙәр, тик хаҡы яҡын барырлыҡ түгел.\nСағыштырыу урынһыҙыраҡ тойолор, ләкин ошонан да яйлырағын тапманыҡ. Ярай әле, танышыу клубтары, димселәр, әхирәтәр бар, шулар ярҙамға килә. Бер мәл һис уйламағанда үҙем дә димсе була яҙҙым. Мөхтәрәмә әбей күптән түгел яңғыҙ ҡалғайны, шул ҡарсыҡ осрайһы итте. Һүҙ юҡтан һүҙ булһын, тип:\n– Инәй, һаман яңғыҙһыңмы, ҡыйын түгелме? – тигән һорау бирҙем. Әбейем иң тәүҙә билен турайтты, йөҙөн һыпырҙы, сәстәрен рәтләне һәм:\n– Әллә берәй кешең бармы, димләйһеңме әллә? – тип, мөлдөрәп өндәште. Яңғыҙлыҡтан биҙрәп, аптырағандан, өмөт менән янған күҙҙәрҙе күргәс, уф, ҡайҙан һораным, тип уңайһыҙланып ҡуйҙым.\n– Юҡ, юҡ, – тинем мин. – Хәлеңде генә белешеүем.\n– Хәлем шул инде, яңғыҙмын. Балалар ҡайтмай. Әллә һинең берәйһе бармы, тип уйлағайным.\nЯңғыҙлыҡ кемдең генә үҙәгенә үтмәй икән. Шуны иҫтә тотоғоҙ, кемде лә булһа йортҡа индереү, бергә тормош ҡороу, йәштәргә лә, өлкәндәргә лә үҙе бер етди һынау. Һеҙҙең биләмәгә бығаса белмәгән сит-ят кеше керә, ул башҡа ҡағиҙәләр буйынса йәшәп өйрәнгән, хатта үҙ ҡанундарына һеҙҙе буйһондороу теләге лә юҡ түгел. Ә һеҙ үҙе баш, үҙе түш көн итеп өйрәнгәнһегеҙ, уның закондарына таянып йәшәү һеҙҙең уйығыҙҙа ла юҡ. Бындай осраҡта нимә эшләргә? Һеҙ әлегә өндәшмәгеҙ, шым ғына күҙәтеп, уны өйрәнеү осорон кисерегеҙ. Мәҫәлән, һеҙҙең компьютерығыҙ берәү генә, уныҡы – бөтөнләй юҡ. Килеп кереүенә бер ай үтмәне, ә ул һеҙҙең компьютерға һонола. Ипле генә туҡтатығыҙ, ана, телевизор уныҡы, без лимита, ә кеҫә телефонын, яҙышыуы уңайһыҙ булһа ла, әйҙә, күңеле булғансы тотонһон.\nЭшкә барһаң, ишек төбөндә үк әхирәттәрең көтөп тора, күҙҙәренә, биттәренә, кәүҙәләренә һорау билдәһе яҙылған: “Һөйлә әле, һөйлә, төн нисек үтте?”. Һеҙ ике ут араһында. Үҙегеҙ беләһегеҙ, һеҙ һайлаған ир Брюс Уиллис та, Стивен Сигал да түгел. Ифрат ауыр һорау, быға яуап биреү өсөн иң киң фантазиялар ҙа етмәй. Ә әхирәттәр ентекләп, тәфсирләп, хатта арттырып һөйләүгә өҫтөнлөк бирә. Ирҙең көткәндәрен аҡлап булыр, ә бына әхирәттәргә ошоно нисек итеп бик кәметмәй, йә арттырмай еткерергә һуң? Бының бер генә юлы бар: һеҙ серле генә итеп йылмайығыҙ. Йылмайыуығыҙ һеҙҙең күңелегеҙҙең киңлеген, бәхетегеҙҙең ашып барыуын һәм һәр төндән генә түгел, тормоштан, ғөмүмән, ҡәнәғәт икәнлегегеҙҙе күрһәтһен. Эйе, бәхетле һәм серле итеп йылмайығыҙ, тик бер ни ҙә өндәшмәгеҙ. Был хаҡта һеҙ үҙегеҙ генә белергә тейеш. Шуға күрә был осраҡта һүҙҙәр артыҡ. Бәхет өсөн күп кәрәкмәй шул.


Мөмкинлеге сикләнгән водителдәргә “Инвалид” билдәһен биреү ҡағиҙәһе үҙгәрҙе | ГТРК «Башкортостан» — Новости Уфы и РБ\n12 сентября 2018 — 16:10 ГТРК «Башкортостан»\nСентябрҙән алып мөмкинлеге сикләнгән автоһәүәҫкәрҙәр йә иһә пассажирҙар өсөн “Инвалид” билдәһен биреү ҡағиҙәләре үҙгәрҙе. Хәҙер мөмкинлеге сикләнгән граждандар Башҡортостан республикаһы буйынса медик-социаль экспертиза бюроһында инвалидлыҡты раҫлаған яңы билдә ала башлай. Ҡала урамдарында, бигерәк тә сауҙа үҙәктәрендәге “Инвалид” билдәһе торған парковкаларҙа күптәр машиналарын ҡуйып, ҡағиҙәләрҙе боҙа. Инвалид булмай тороп та, ни өсөн тап ошо урынға туҡталдығыҙ тигән һорауға ла бер кем дә аныҡ яуап бирә алмай. Билдәле булыуынса, мөмкинлеге сикләнгән автоһәүәҫкәрҙәр тәғәйенләгән махсус урында машинаһын түләүһеҙ ҡалдыра ала. Хатта “Ҡалдырыу тыйыла”, “Хәрәкәт тыйыла” тигән иҫкәртеүҙәр ҙә уларға ҡағылмай. Бындай еңел юлды файҙаланып, күптәр “инвалид” билдәһен урам буйында урынлашҡан келәттәрҙән һатып ала ине. Бының өсөн инвалидлыҡты раҫлаған бер ниндәй ҙә документ кәрәкмәй. Бындай юлға сик ҡуйыу өсөн, быйыл сентябрҙән алып мөмкинлеге сикләнгән автоһәүәҫкәрҙәр, шулай уҡ пассажирҙар өсөн Башҡортостан республикаһы буйынса медик-социаль экспертиза баш бюроһында инвалидлыҡты раҫлаған яңы документ бирелә башлай. Ҡағыҙҙы гражданин машинаға йәбештермәй, ә үҙе менән йөрөтөргә бурыслы. Документ тик мөмкинлеге сикләнгән автоһәүәҫкәр йә иһә пассажир өсөн генә бирелә. Яңы ҡағыҙҙа граждандың тулы мәғлүмәте яҙыласаҡ. Әйткәндәй, инвалидты раҫлаусы документы булған пассажирҙар икенсе машинала ла йөрөй ала.


Республикала һәүәҫәкәр балыҡсылыҡ тураһындағы закон ҡабул ителде - GTRK.TV — Новости Уфы и РБ\n31 июля 2019 — 15:22 Вильдан Галин\nБыл документ балыҡты нимә менән тоторға ярауын, ниндәй сикләүҙәр булыуын билдәләй. Ҡала һәм көндәлек мәшәҡәттәрҙән ял итеү өсөн күп кәрәкмәй. Ҡармаҡ тотоп яр башында ултырыу ҙа етә. Әммә ошондай, тәү ҡарашҡа, ябай шөғөлдә лә хоҡуҡи яҡты оноторға ярамай. Бөтәһе лә һыу буйына килгәс тә башлана. Нимә ярай, нимә ярамай? Яңы закон тап ошо һорауҙарға яуап бирә лә инде. Мәҫәлән, спининг, фидер һәм ҡалҡыуыслы ҡармаҡтар менән балыҡ тоторға мөмкин. Ә бына электр ҡоролмалары һәм химикаттар ҡулланыу ҡәтғи тыйыла. Был ҡағиҙәне боҙоусыларға 5 мең һумға тиклем штраф һалыу ҡаралған. Ау, йылым менән балыҡ тотоусы браконьерҙар — электән килгән бәлә. Ау йә йылым менән хоҡуҡ һаҡлаусыларға тап булдың икән, был осраҡта енәйәт эше ҡуҙғатылыуы ла ихтимал. Һуңғы осорҙа һәүәҫкәр балыҡсылар үҙҙәре браконьерҙарға ҡаршы көрәште әүҙемләштерҙе. Әммә был изге башланғыстың икенсе яғы ла бар. Яңы закон авторҙары әйтеүенсә, был документ тәү сиратта браконьерлыҡҡа ҡаршы көрәште һөҙөмтәле итеүгә йүнәлтелгән. Ә һәүәҫкәр балыҡсыларҙың дөйөм файҙаланыуҙағы бөтә һыу ятҡылыҡтарында ла балыҡ тотоу рөхсәте бар. Яңы закон 2020-се йылдың 1 ғинуарынан үҙ көсөнә инә.


Яңы йылға - яңы ѳмѳттәр » "Урал" гәзите\nВәкил ЯҠУПОВ, мәғлүмәт-консультация үҙәге белгесе:\n- Райондың ауыл хужалығы ѳсѳн 2014 йыл, 2013 йыл менән сағыштырғанда, күпкә уңышлы булды. Сәсеү баҫыуҙары 50 процентҡа артты. Уңышты хужалыҡтар тулыһынса йыйып алды. Әгәр ҙә киләһе йылда яғыулыҡҡа хаҡтар артмаһа, ауыл хужалығы ѳсѳн киләһе йыл да ауыр булмаҫ, тип уйлайым. Донъя барыбер алға бара, бѳгѳнгѳ үҙгәрештәр ҙә яҡшыға булыр, тигән ѳмѳт бар. Рәсәйгә ҡарата индергән санкциялар үҙебеҙҙең\nауыл хужалыҡтары етештергән аҙыҡ-түлекте үтемле итәсәк. Шуға ла ауыл кешеһе был мѳмкинлекте файҙаланып ҡалһын, мал-тыуарын үрсетһен ине. Мал тотһаң, барыбер килем алырға була. Яңы йылды, һәр\nваҡыттағыса, яңы ѳмѳттәр менән ҡаршылайым.\nЛира МѲХӘМӘҘИЕВА, Белорет телеведениеһының алып барыусыһы:\n- Кәзә йылында һәм Буға йондоҙлоғо аҫтында тыуғанмын һәм шуға ла холҡомда “кәзә”нең асыҡ һыҙаттары бар. Ғѳмүмән, Кәзә йылында тыуғандар насар кешеләр түгел. Һуңғы йылдарҙа шәхси тормошомда ҡара һыҙаттар күп булды. Шуға күрә үҙемдең Кәзә йылына ҙур ѳмѳттәр бағлап, миңә уңыш һәм бәхеттәр килтереүенә ышанам. Ниһайәт, Кәзә йылы үҙ яртымды табып, ғаилә ҡорорға, эшемдә уңыштарға ѳлгәшергә ярҙам итер, тип ѳмѳтләнәм. Етеп килгән Яңы йыл барыһына ла тик бәхеттәр, уңыштар һәм шатлыҡтар менән килһен. Әлбиттә, иң мѳһиме бѳтәһенә лә һаулыҡ теләйем. Сәләмәтлек һәм ғүмер булһа, Рәсәй халҡына тормош кәртәләрен емереп сығыу бер ни тормай ул. Яңы йыл менән, хѳрмәтле яҡташтарым!\nӘнисә ҒӘЗИЗОВА, Абҙаҡ ауылынан пенсионер:\n- Нимәгә килеп ҡағылһаң да, иҫ китмәле - бѳтә нәмәгә хаҡ артҡан. Магазиндарға инеүе ҡурҡыныс, хатта кейемгә лә хаҡты арттырғандар. Беҙҙең кеүек ябай халыҡтың аҡсаһы булмағас, кѳрсѳк ҡурҡыныс тыуҙырмай. Ауылда торғас, картуф, ит үҙебеҙҙеке. Бына ҡалала йәшәгән йәштәргә генә ҡыйынға тура килә: фатир ѳсѳн түләргә кәрәк, балаларҙың ваҡ- тѳйәк сығымдарына аҡса күп китә.\nРайон-ҡаланың халыҡты социаль хеҙмәтләндереү комплекслы үҙәгенең Үҙәнбаш ауылындағы социаль хеҙмәткәре Альбина БАГАЕВА:\n- 2014 йыл минең ѳсѳн уңышлы үтте. Быйылғы һабантуйҙа «Иң яҡшы социаль хеҙмәткәр» тигән маҡтаулы исемгә лайыҡ булдым. Ун биш йыл эшләү осоронда күп нәмәгә ѳйрәндем, рухи яҡтан үҫтем, ѳлкән йәштәге инәйҙәр һәм бабайҙар менән туғанлашып бѳттѳм. Миңә тормош иптәшем Ғаяз Марат улы, балаларым ярҙам итә. Эшемде яратам, ѳлкән йәштәге дуҫтарымдың тормошон еңеләйтеү, са- ғыуландырыу маҡсатында тѳрлѳ саралар үткәрәбеҙ, бай- рамдар, тыуған кѳндәре менән ҡотлайбыҙ. Уларҙың «ҡыҙым» тиеп ѳндәшеүҙәре күңелде күтәрә, йәшәүгә дәртләндерә. Яҡынлашып килгән Кәзә йылы ла һәммәбеҙ ѳсѳн дә тыныс, шатлыҡ-ҡыуаныстарға, иҫтәлекле ваҡиғаларға бай булһын. Яҡындарымды, инәй-бабай- ҙарымды, ауылдаштарымды һәм район халҡын Яңы 2015 йыл менән ҡайнар ҡотлайым, сәләмәтлек, аҡ бәхеттәр, бѳтә\nизге ниәттәрегеҙҙең тормошҡа ашыуын теләйем.\nШайморат ЙОМАҒУЖИН, Белорет почтамты начальнигы:\n- Һәр йыл үҙенең ҡот-бәрәкәте менән киләлер. Шуға ла 2014 йыл минең ѳсѳн насар булды тип әйтә алмайым. Ат та, Кәзә лә изге хайуан. Үҙем Кәзә йылында тыуғанмын һәм 2015 йылға ҙур ѳмѳттәр бағлайым. Кәзә бик аҡыллы, таҙалыҡҡа, матурлыҡҡа, камиллыҡҡа ынтылған хайуан. Ошо йылда бѳтә изге ниәттәремдең тормошҡа ашыуын, ғаиләмә, коллегаларыма, ауылдаштарыма һәм бѳтә район халҡына ырыҫ, ҡот-бәрәкәт, муллыҡ, шатлыҡ-ҡыуаныстар алып килер, тип ышанам. Ел-ямғыры ла, ҡояшлы кѳндәре лә тигеҙ булһын, илебеҙҙә, ғаиләбеҙҙә, эшебеҙҙә тотороҡлоҡ һаҡланһын. Һәммәһен дә Яңы йыл менән ҡотлап, сәләмәтлек, бәхет, уңыштар, күтәреңке кәйеф теләйем.\nМәйсәрә ГАЛИНА, Яныбай Хамматов исемендәге башҡорт гимназияһының директор урынбаҫары:\n- Һәр йылдың үҙ үҙенсәлеге була. Шәхсән минең ѳсѳн 2014 йыл бик емешле, уңышлы үтте. Бигерәк тә ғаиләм, эшләгән коллективым ѳсѳн тѳҙѳкләндереү, торлаҡ алыу йәһәтенән уңайлы булды ул. Гимназиябыҙға заман талаптарына ярашлы бынамын тигән ремонт яһаныҡ. Яратҡан коллективымда үҙем хѳрмәт иткән кешеләр менән дәртләнеп эшләп йѳрѳйѳм. Үҙебеҙ йәшәгән йортҡа ремонт эшләп бер ҡыуанһаҡ, Америкала йәшәгән улым ике ҡатлы йорт һатып алып, тағы бер шатландырҙы. Киләһе йылға ла ҙур, матур ѳмѳттәр бағлайым. Кинйә улым тарих факультетының магистратураһын тамамлаясаҡ, уға йорт һатып алыу теләгебеҙ тормошҡа ашыр, тип ышанам. Ғѳмүмән, киләһе йылды әүҙем, күңелле итеп үткәреү теләге менән йәшәйем. Үҙемдең класс балалары менән иҫтәлекле урындарға экскурсия яһарбыҙ, ғаиләм менән сит илгә сәйәхәт ҡылырбыҙ, тип ниәтләнәм. Нимә генә тиһәк тә, тормош матур, уның ҡәҙерен белеп, барыһына ла ѳлгѳрѳргә тырышып йәшәргә кәрәк. Ауыр саҡтар һәр ваҡытта ла булған, үҙ йортом, арҡа терәр тормош иптәшем, ике ҡанатым - ике улым, туған- тыумасаларым иҫән-һау булғанда, артыҡ бер ни ҙә кәрәкмәй. Башҡаларға ла ошондай бәхет насип булыуын, күңелдәренең тыныс, иртәләренең имен тороуын теләйем.


Яңы 2010 йылдан беҙҙе бер нисә сәғәт кенә айыра. Тимәк, иң ҡәҙерле, матур байрамға әҙерләнергә ваҡыт та ҡалмаған. Нисек? Һеҙ һаман эш урынында ултыраһығыҙмы? Эштәрегеҙҙе тиҙерәк тамамлағыҙ ҙа, яңы йыл өҫтәленә ашығығыҙ! Өйҙә ҡалыу бәхете тейҙеме әллә? Ҡул ҡаушырып ултырырға кәрәкмәй. Салат әҙерләгеҙ, икмәккә ҡыҙыл ыуылдырыҡ һылағыҙ һәм шампан шарабын һыуытығыҙ.Тиҙҙән башланасаҡ!\nӘгәр һеҙгә бөгөн урамға сығырға тура килһә, ҡалала ниндәй ығы-зығы барғанына шаһитһығыҙҙыр. Халыҡ магазиндар буйлап саба, оҙон, ярым буш кәштәләрҙә ҡалған тауарҙы һатып алырға ашыға. Ун көнлөк байрамдың иҫтә ҡалырлыҡ булыуын теләйҙәрҙер, күрәһең.\nБарлап ҡарағыҙ әле, барыһын да әҙерләнегеҙ микән? Туғандарығыҙға, иҫәпһеҙ таныштарығыҙҙың барыһына ла бүләктәрегеҙ әҙерме? Яҡшы! Ә Саша, Марат, Маринаны саҡырырға онотманығыҙмы? Бик һәйбәт! Ой, ә мейестә итегеҙ көймәйме? Тикшерегеҙ-тикшерегеҙ. Барыһы ла уйланылғанса булырға тейеш.\nТә-ә-әк, ә хыялдарығыҙ менән хәлдәр нисек тора? Ниндәй теләктәрҙең үтәлеүен һорарығыҙ билдәлеме? Тәүҙә уларҙы яҙып алырға, һуңынан ғына әйтергә кәрәк. Тәртибе шулай.\nӘйҙәгеҙ бергәләп уйлайыҡ, нимә етмәй был донъяла? Бәхет... Ул әле берәүгә лә ҡамасауламаған. Аҡса... Улар ҙа кәрәк. Сәләмәтлек... Унан тыш мөхәббәт тә, бәхет менән аҡса ла шатлыҡ килтермәй. Ғәҙәти яңғырай, эйеме? Улай булһа, "Феррари", берәй ожмах утрауына юллама йәки күрше йорттан Максим тураһында хыял итегеҙ һуң. Барыһы ла үҙегеҙҙең ҡулда.\nТәәәк, теләктәр билдәле. Инде өҫтәл артына йыйылабыҙ. Оливье һалабыҙ һәм уҙып барған йылда булып үткән һәйбәт ваҡиғаларҙы иҫкә төшөрәбеҙ. Эй, һәр төрлө саралар күп булған икән дә. Күпме кино премьераһында, спектакль һәм концерттарҙа булғанбыҙ, мауыҡтырғыс спорт матчтарын күҙәткәнбеҙ, һәләтле, креатив, сағыу кешеләр менән танышҡанбыҙ, күпме енәйәт асылған... Барыһын да иҫәпләп бөтөрлөк түгел.\nӘ еңеүҙәр һуң? Быйыл беҙҙең гәзит йондоҙло булды. "БАШвестЪ" уны "Интернет - Өфө" конкурсында "Масс-медиа" номинацияһында алды. Күп кенә журналистарыбыҙ башҡа еңеүҙәр ҙә килтерҙе...\nЭй, артыҡ уйланып киттек түгелме? Былай булһа, Яңы йыл еткәнен дә күрмәй ҡалырбыҙ. Тәк, Башҡортостан Президенты Мортаза Рәхимов менән Рәсәй Президенты Дмитрий Медведевтың ҡотлауҙарын тыңларға, һыуытҡыстан шампан шарабын сығарырға ла ваҡыт.\nБына сәғәт тә ун икене һуға. Ба-бах! Шампан шарабының бөкөһө алыҫҡа оса. Теләктәр теләйбеҙ ҙә, һанайбыҙ: бер, ике, өс, дүрт, биш, алты, ете, һигеҙ, туғыҙ, ун, ун бер, ун ике!\nЯңы йыл менән һеҙҙе! Яңы бәхет менән!


Фәҡирлек менән үткән тереклек\n31 Март 2020, 20:30\nКилеп һуғып ҡара әле, нисек булыр икән!\nҠыш фасылы... Күптән буран. Ауылдың бер башындараҡ бер йортта башы һалам менән ябылған бер өй. Ишек алдында сыбыҡтан үреп яһалған соланы бар. Буран-ел кермәһен өсөн, тиреҫ менән һыланған. Солан эсендә, бер мөйөштә, бер ҙур ҡабыҡ алап менән көл тора. Өҫтөн әҙерәк ҡар баҫҡан. Икенсе мөйөштә ике-өс пар һепертке менән бер пар сабата элеүле тора. Һәм ерҙә үтмәҫ балта менән киҫелмеш йоморо сей ҡайын утындары арҡыры-торҡоро яталар. Өйҙөң ике тәҙрәһе бар. Урам яғындағыһы дүрт өлгөлө, икенсеһе мейес янында уйып ҡына яһаған да, быялаһы ватылғас, ҡарындыҡ ҡуйған. Ишектең уң яғында мейес, алға табан бер аҙ ҡыйышыраҡ булғас, емерелеп китмәһен өсөн, ике ҡайын терәү менән терәгән, төтөн сыҡҡан урындарын ҡыҙыл балсыҡ менән һылаған. Түрҙә һике. Һикегә иҫке сепрәктән туҡыған балаҫ йәйгән. Стена буйында, ҡыҙыл француз менән ямаған, аласа тышлы ике мендәр ята. Мендәрҙәр араһында ең төптәре йыртылған бер иҫке тун бар. Һикелә, мейес тураһында, арттағы күгәндәре ватылған бер иҫке һандыҡ, асҡанда ҡул менән тотоп тормаһаң, ҡапҡасы артҡа төшә лә китә. Һандыҡ өҫтөндә таш тәрилкә эсендә, ике-өс пар сынаяҡ, икәүһе ямаулы. Шул турыла стенала арҡыры ағас ҡаҙаҡлап, ситтәре кителеп бөткән өс-дүрт ҡашыҡ теҙеп ҡуйған. Ҡаҙан тураһында мөрйәлә балсыҡ берлә ҡош ояһы кеүек түңәрәкләп яһаған бер урын бар, эсендә әҙерәк шырпы менән ике тин аҡса ята!\nЙорт алдында ҡура, ҡойма-фәлән юҡ; мәгәр өйҙән йыраҡ түгел, ҡамыш менән ҡыҫып яһаған кәзә аҙбары бар; һаҡалын һелкетә-һелкетә кәзә көйшәп ята.\nҠояш байыған. Өйҙөң эсе ҡараңғы. Мәгәр усаҡта ғына аҙыраҡ ут әкрен генә, ялт-йолт итеп кенә янып тора. Бутҡа бешерергә тип ҡаҙанға һалған һыу ҡайнарға яҡын булып, боҫо өйгә таралған: шул сәбәпле өйгә әҙерәк йәм (ҡот) кергән...\nУсаҡ алдында бер ҡатын ярма йыуа, башындағы яулығының түбәһе туҙып тишелгән; алъяпҡыс быуған, сабыуын ҡыҫтырған, еңдәрен һыҙғанған, бер ҡулы менән табаҡты, тотоп, икенсе ҡулы менән, ярма ағып бөтмәһен өсөн, табаҡтың ситен тотҡан. Уң ҡулына ярма йыйылып тора. Һике өҫтөндә бер бала һуҙып-һуҙып:\n— Инәй, әпәй, инәй, әпәй!..— тип, ҡысҡырып илап, күмәс һорай.\n— Сеү, тимен, балам! Сеү, тимен, бына хәҙер атайың ҡайтыр. Ул ҡайтыуға бутҡа бешер, сабыр ит. Мин һиңә әллә ҡайҙан әпәй табып бирмәм инде,— тигән ваҡыт ишектән иҫке шарф ураған, ҡыҫҡараҡ бишмәт кейгән, алъяпҡыс бәйләгән, тишек бүрек, яңы сабата кейгән, мәғлүмәнең ире Ниғмәтулла ағай һөйләнә-һөйләнә килеп керә: — — Эй, был донъя, үҙем көн-төн хеҙмәттә, бына бер ҡоро әрәм тамаҡ ҡатын, ҡапҡанан кергән юлды ла көрәп ҡуймаған. Бына ни әйтерһең инде быға! Әллә, бынан һуң, өйҙә үҙем ҡалайыммы икән инде?— тигән ваҡыт ҡатыны Сәрүи, ярмаһын ҡаҙанға һала-һала, иренә ҡаршы ҡысҡырып әсе тауыш менән: — — Әллә өйҙә ҡалғас та, тик торҙо тип белә? Был ҡәһәр һуҡҡыры ирҙәргә ғүмерҙә ярап булмаҫ! — Ниғмәтулла:\n— Тик тормай утын киҫтеңме, черт-шайтан...\n— Аша, тик торған! Был ҡаҙанға һалып торған ярманы күктән төштө тип белдеңме ни?..\n— Кемгә эшләнең? Мин ҡайҙан беләйем...\n— Әхмәҙи ҡатыны Фатима абыстайға аш-һыу әҙерләнем, шәмбе көн ҡунаҡтар саҡыралар икән.\n— Ниндәй ҡунаҡ ул тағы?.. Үткән көн генә өй тулы ҡатындар саҡырғандарын күргән инем. Байҙар ҡунаҡ булышыуҙан бушамаҫтар ағай, хоҙай биргәс...\n— Заһидулла ағайҙың... ауылға оҙатҡан ҡыҙы Гөлсирә килгән икән, шуны керетеп сығарабыҙ, тип ултыра ине.\nНиғмәтулла һикегә килеп ултыра ла кеҫәһен аҡтара башлай. Ҡулы менән бер ҡап-ҡара янсыҡ (...); янсыҡты алдына һала ла ҡағыҙҙы бер тарафынан йыртып алып, ҡулы менән бөтөрөп, ауыҙы менән төкөрөп йәбештерә лә, мәғлүм янсыҡтан усына тәмәке һалып, ҡағыҙға тултырып, ауыҙын беркетеп, мейес янына барып, сүгәләп ултырған кеше кеүек ултырҙы ла, тәмәкеһен ҡабыҙып бер генә тарта ла, ике бармаҡ араһына ҡыҫтырып, һис ҡайғыһыҙ кеше кеүек һүҙгә керешә:\n— Һин, һин, самауыр ҡуймайһыңмы ни? Бөгөн мин көн буйы бер яҡшылап сәй эскәнем юҡ.\n— Сәй булмағас, самауыр ҡуйыуҙа ни файҙа бар?.. Икмәк тә юҡ, он бөттө...\n— Әле бер бот он алғанға бер аҙна ла булмай... Шул бөттө ләме?.. Ниңә бик бәрәкәтһеҙ булды?\n— Бөтмәй әллә... Кешенән үтескә алған икмәктәр бар ине. Шуларҙы бирҙем. Динмөхәммәт ҡатыны Хәсбигә бер икмәк бирәһе бар ине.\n— Ай-һай, бер ҙә етешеп булмай. Мин эшкә киткәндә әйтеп ҡалмағанһың икән, Саҙрый байҙа арыш ононоң яҡшыһы бар ине.\n— Лавкала, Василийҙа, юҡмы ни?.. Унда ла арыш оно барҙыр.\n— Булыу менән...аҡса ҡайҙа? Янымда алтмыш тин аҡса бар. Хәҙер сәй-шәкәр кәрәк, был арала ит тә ашағаныбыҙ юҡ, ике-өс ҡаҙаҡ ит алып, һурпа эсербеҙме икән тип уйлаған инем. Саҙрый бай көтәсәккә бирер, иртәгә барғанда алып ҡайтырмын, ботона бер-ике тин осһоҙ ҙа булыр...\nБыл һүҙҙәрҙе һөйләшкәндә улар, бер-береһе менән асыуланышҡан кешеләр кеүек, ҡысҡырып-ҡысҡырып һөйләшәләр ине. Аһ, ни ҡара фәҡирлек бәләһе үткән шул.\nШул ваҡыт ҡаҙан бығыр-бығыр ҡайнай. Сәрүи бер ҡулы менән бутҡаны болғап, икенсе ҡулы менән һике аҫтына тығып ҡуйған майҙы алып, ғәжәпкә ҡалып, бер аҙ торғас:\n— Ай хоҙайым, раббым, ҡәһәр һуҡҡыры бесәй (мысыҡ) майҙы ашап бөтөрә яҙған! Көндөҙ генә Әхмәҙи ағайҙарҙа бауырһаҡ бешергәндә, ҡултыҡ аҫтыма ғына ҡыҫтырып алып ҡайтҡан инем.\n— Һи, булмаған нәмә!.. Кеше майҙы шул ергә ҡуямы ни?.. Тышҡа, соланға, ҡыҫтырып ҡуялар уны. Ул бесәй — муйынын бороп ташлай торған ғына бесәй ул, зыяндан башҡа бер файҙаһы юҡ.\n— Мин ҡайҙан беләйем уны?\n— Ниңә белмәҫкә, һәр көн ҡуйған бер нәмәне ашап торғас.\n— Ризыҡҡа яҙмағандыр инде... — Ниғмәтулла:\n— Яҙмаҫ шул. Нәмә-ҡараны урынына ҡуя белмәгәс. — Сәрүи:\n— Йә инде күп лыҡылдап ултырма...— тип, майҙың бесәй ашаған урынын бысаҡ менән ҡырып ташлай ҙа, ҡаҙанға һалып, болғай башлай.\nНиғмәтулла тәмәкеһен тартып бөтөрөп, башы тарафына төкөрөп ташланы ла, һикегә ултырып, кәйефләнеп һүҙ башлай: «Ай-һай, был Саҙрый, ай-һай, был Саҙрый бай ҙа байып бөттө. Бөгөн амбарҙа он бушаттыҡ. Амбар тулы арыш оно менән һоло. Ул ит тигән нәмә туп-тулы! Аллаһы тәғәлә биргән дә ҡуйған».\nСәрүи бутҡаны төшөрә башлай. Ниғмәтулла аяғын сисә башлап, һай, сабата ла туҙған икән, һис бер етешер хәл юҡ, тип, кейемдәрен һалып, шәм (лампа) яндыра башлай. Филтәһе сыҡмай торғанда Ниғмәтулла асыуланып: «Ай, алла һуҡҡыры нәмә, күтәреп тороп һуғырмын, ҡайҙа энә? Сәнсеп алмай булмаҫ».\nСәрүи бутҡаны һикегә ҡуйып, түшенән энә алып бирә. Ниғмәтулла филтәне тартып та сығара, энә шарт итеп һынып китә.\n— Әллә энәне һындырҙы инде, бөгөн генә Әхмәҙи ағай¬ҙарҙан алып ҡайтҡан инем, зыян өҫтөнә зыян була ла тора.\nМөрйәһеҙ лампаны яғалар, торбаһы булмау сәбәпле, лампаның яҡтыһы үҙе тирәһенән башҡа ергә китмәй.\nСәрүи ҡара ғына аласа тышлы ашъяулыҡты килтереп йәйә лә, бутҡаны килтереп, ашарға ултыралар. Мәғлүм балаға ла туҫтаҡ менән бутҡа һалып бирһәләр ҙә, аҙ тип үпкәләп, аяғы менән тибеп ебәрә; ул арала мәғлүм лампаны бәреп ауҙара; шәм ҡәһәр һуҡҡырының еҙе ҡуптарылған икән, ауып китеп, майы ашъяулыҡҡа түгелеү менән, ут төртөлөп яна башланы.\nНиғмәтулла ағай, ҡурҡып китеп, ни эшләргә белмәй, ашығып ашъяулыҡты табаҡ аҫтынан тартып ала ла һүндерә башлай. Ул арала табаҡ та һикенән иҙәнгә әйләнеп барып төшә. Табаҡ ҡапланып төшөү сәбәпле, бутҡа ла ашарға ярамаҫлыҡ булып, иҙәнгә йәбешә. Ниғмәтулла утты һүндереп бөтөү менән, ут яндырғансы сабыр итмәй, асыуланып балаһын һуғып ебәрә. Баланың күҙенән уттар күренеп, ҡысҡырып илай башланы. Ул арала Сәрүи лампаны яңынан яндырайым тиһә, филтәһе менән еҙҙе таба алмай. Еҙ, табаҡ менән иҙәнгә төшөп, иҙәндә туҡтамай тура баҙға төшкән ине, ут яғып ҡарарға шырпы юҡ, Сәрүи усаҡ янына барып, утлы күмер өҫтөнә бер ағас һалып, уф-уф тип өрә-өрә саҡ утты яндырып, еҙҙе эҙләй башланы.\nСәрүи иҙән аҫтын вә ғәйре урындарҙы ҡарап таба алмағас, еҙҙең баҙға һижрәт ҡылғанын белеп, баҙҙы асып төшөп китә. Ул арала бер кешенең балаһы йомошҡа килә икән. Ниғмәтулла ағай, баҙға төшмәһен өсөн, ҡаты-ҡаты ҡысҡыра башланы: «Кермә, тимен, кермә!»— тип ҡат-ҡат ҡысҡырһа ла, бала үҙенә ҡысҡырғанды белмәй, бәхетһеҙлегенә ҡаршы, тура ишек асып кереү менән, тура баҙға йөҙтүбән төшөп тә китә. Өй кескенә булыу сәбәпле яңғыҙ Сәрүи баҙҙы тултырып тора; бала ла Сәрүиҙең өҫтөнә барып төшә, бер нәмәһе ауыртмаһа ла Сәрүи йығылып, уты һүнә, Ниғмәтуллаға: «һин, һин!»— тип ҡысҡыра башланы.\nНиғмәтулла асыуланып, баланы һүгеп: «Ни булды, ҡәһәр һуҡтымы, ер йоттомо? Алла һуҡҡыры, ни нәмә!— тип төрлө-төрлө ҡәбәхәт һүҙҙәр менән һүгеп, ағасты яндырып бирә.— Был донъяның бәлә вә ҡазаһы бөтөрмө икән?.. Һаман ҡаза, һаман ҡайғы, хәсрәт, ни эшләргә?»\nСәрүи ут менән аяҡ аҫтын ҡараһа, ни күҙе менән күрһен! Еҙҙе аяғы иҙеп ватып бөтөргән; алып ҡарап эшкә ярамаҫын белеп, Ниғмәтулла ағайға бирә. Ниғмәтулла бик асыуланып: «Күҙең сыҡҡанмы ни? Шул еҙҙе күрмәй ватып бөтөргәнһең!»— тип, ҡысҡырып һүгә башлай. Сәрүи ҙә тик тораһы килмәй, ҡаршы яуап ҡайтара: «Мин ҡайҙан күрәйем? Ҡараңғы баҙҙа мине ен тип белдеңме ни?..»\n— Тағы ҡаршы яуаплашаһың!— тип баҙҙан сығып килгәндә һалып та ебәрә.\nСәрүи ҡайтанан баҙға төшөп китә. Ниғмәтулла ла, бер биргәндә бирергә кәрәк тигән кеүек, аяғы менән һуҙылып тибәм тигәндә, үҙе лә баҙға йығылып төшөп китә. Ниғмәтулла баҙға төшөүенә ғәйәт асыуланып, баҙҙың эсендә Сәрүиҙең яғаһына барып йәбешеп, өҫтөнә менеп Сәрүиҙе туҡмай. Баҙға төшкән бала ла ҡурҡып, мин сәбәп булдым тип ҡурҡып, иларға ла белмәй, утҡа баҫҡан бесәй кеүек, йүгереп сығып китә. Урамға сығыу менән ул, бындай ҡурҡыныслы һуғыштан сәләмәт ҡалыуына шат булып, ҡысҡырып илай башланы. Ул арала был балаға Яҡуп ағай менән Љәни ағай осрайҙар ҙа илауының сәбәбен һорайҙар. Бала ла эште бер-бер һөйләп, Ниғмәтулла ағай ҡатынын үлтерә тиеүе менән, Яҡуп менән Љәни йәһәтерәк йүгереп, Ниғмәтулла ағайҙың өйөнә керәләр. Ашығып кереү сәбәпле улар, баҙҙың асыҡ икәнен белмәй, икәүһе бер юлы баҙға төшөп тә китәләр. Яҡуп ағай менән Љәни, ҡайҙа төшкәндәрен белмәй, был ниндәй соҡор тип фекер ҡылып торғанда, Ниғмәтулла менән Сәрүиҙең шап-шоп үлтерә-үлтерә тигән төрлө тауыштарын ишетеп, ҡайһы тарафта икәндәрен белмәй, арлы-бирле йөрөй башларға итһәләр ҙә, дүрт оло кеше баҙға һыйыша алмай, иҙәнгә нығыраҡ бәрелеүҙәре сәбәпле, мейес һелкенеп бер тарафтан ике-өс кирбес емерелеп, береһе Яҡуп ағайҙың башына төшөп, маңлайын ярып, ҡан ағыҙа башлай. Яҡуп ағай кирбес төшкәнен белмәй, Ниғмәтулла һуҡты тип фарыз ҡылып ҡысҡырып:\n— Миңә ниңә һуғаһың?.. Мине ҡатының тип белдеңме?— тип, Ниғмәтулланың яғаһына йәбешә, күҙгә төртһәң күренмәҫтәй ҡараңғыла Љәни ағай ҡаушап, ҡурҡып, ни эшләргә белмәй, ашығып, бер таҡтаға башы бәрелеп, башы йәрәхәтләнмәһә лә, күҙ төбө япраҡ миҡдары ҡара янып сыға. Љәни ағай ҙа, кем һуҡты икән, тип уйлап: «Алла! Алла!»— тип ҡат-ҡат ҡаты-ҡаты ҡысҡырһа ла, баҙҙағы тауышты кем ишетһен?.. Ниғмәтулла ағай менән һуғышыу сәбәпле, Сәрүи ысҡынып китеп, баҙҙан сығып, өйҙә тормай, күршеләренә барырға уйлап, сыға башланы. Ул арала баҙға төшкән мәғлүм бала ҡайтып, эште атаһы Шакир ҡартҡа һөйләү сәбәпле, Шакир ҡарт тура өйгә килеп кергәндә, ишектән атҡан уҡ кеүек сығып килгән Сәрүигә бәрелеп артҡа йығылып китеп, әүәл зекер ителмеш сей ҡайын арҡаһын яра. Сәрүи, туҡтауһыҙ атылмыш уҡ кеүек, ҡеүәт менән илап, күршеләренә барып эште һөйләп, Хәким ағайҙы алып килә.\nУл арала Яҡуп ағай Ниғмәтулланы бер мөйөшкә алып барып, йығып, өҫтөнә менеп ултыра. Љәйре күршеләре килеп, ут яндырып, һәммәһен айырып баҙҙан сығаралар. Ниғмәтулла ағайҙың һаман асыуы баҫылмай, Яҡуп ағайға ҡарап: «Һин минең өйҙө баҫырға килеп, баҫа алмағас, һуғыш сығарғанһың икән. Разбой, разбой!»— тип ҡысҡырып. Яҡуп ағайға барып йәбешеп һуға башлай.\nЯҡуп был бәләгә ни эшләп килеп керҙем, был ниндәй аяҡ аҫтынан сыҡҡан бәлә тип, үкенеп-ҡайғырып: «Бәйләнмә, бәйләнмә!»— тип ҡысҡыра.\n— Ниңә бәйләнмәҫкә! Ни өсөн йорт баҫып, һуғыш сығараһың?\nУл арала башҡалар бер-береһенән айырып алып китәләр. Ниғмәтулла, гуаһландырып, эште судҡа ҡалдыра.\nКешеләр сығып киткәс, Ниғмәтулла менән Сәрүи икеһе ике урынға ултырып, бер-береһенә өндәшмәй, асыулы йөҙҙәре менән ултыралар. Шулай булһа ла Ниғмәтулла ағай ас, ашағаны юҡ. Сыҙар хәл юҡ, ихтыярһыҙ ҡаты тауыш менән һүҙ башланы:\n— Ни эшләп ултыраһың, тағы самауыр ҡуймай... — Сәрүи:\n— Эскең килһә, ҡуй ҙа эс, ҡулың бар бит!.. — — Ниғмәтулла: — — Бына мин «ҡуй ҙа эс»те яңынан ныҡлап бирермен әле...\n— Бирҙең инде, етер, һиңә гелән-гелән бирҙермәҫтәр. Ас хәйерсе! Һиндә минән башҡа кеше ҡатын да булып тормаҫ!\n— Бар, сығып кит!.. Һин яҡшы булһаң, мин дә былай булмаҫ инем,— тине лә, мендәр аҫтына ҡуйған аҡ тунды кейеп сығып китә. Лавкаға керә лә: — — Арыумы, Василий!— тип әйтеүе менән, Василий сыҙай алмай көлә башлай. — Ниғмәтулла уның ни сәбәпле көлөүен белмәй, был ниҙән көлә икән, туным йыртыҡтан көлә, тиһәм, әүәлдән һәр көн кейеп килә торған туным, ул ваҡыт көлмәгәс, бөгөн көлмәҫ ине, әллә һуғышҡанды ишеттеме икән?— тип аптырап, ошолай яуап бирә:\n– Шту смиутса?..\n– Юҡ, үҙем әүәлдән көлөп тора инем,— ти ҙә яңынан көлә башлай; көлөүенең сәбәбе — Ниғмәтулла баҙҙа йөрөгәндә битенә әнүағ үрмәкес шәһәре йәбешмеш ине. Быны үҙе белмәй барған ине. Бер сирек сәй, ярты ҡаҙаҡ шәкәр, бер ҡаҙаҡ керәндил алып ҡайтты.\nШул уҡ йорт. Марттың ун бишенсе көнө. Ниғмәтулла өйҙә юҡ. Рус ауылына йәкшәмбе байрамына киткән. Сәрүи мейес тултырып икмәк һалған, өйгә икмәк еҫе сығып киткән. Мейес тирәһендә йөрөү сәбәпле, Сәрүиҙең йөҙө ҡыҙарып киткән, самауыр ҡуйған, үҙе самауырҙың морон төбөн ҡамыр менән йәбештереп ултыра. Самауырҙың эсенән һирәк-һирәк һыу тамып, шаж-шаж тип дәһшәтле-дәһшәтле тауыштар сығара. Һәм дә самауырҙың ал тарафындағы селтәре һыныу сәбәпле, ике ҡолағына тимер сыбыҡ менән тартып бағлаған.\nСамауыр ҡайнағас, иҫке ҡалай һауыттан сәй алып, тыҡ иттереп сәйнүккә һалып ебәрҙе лә, һыу ағыҙа башлай. Самауырҙың мороно тар булыу сәбәпле, һыу бик оҙаҡ аға. Сәйнүктең мороно ватылғанға, ҡалай менән моронон урап ҡуйып, тимер сыбыҡ менән ҡоршаған. Ҡапҡастың тотҡаһы һынғас, ағас ҡуйған. Әлхасил, сәйнүк бик күп төрлө зиннәттәр менән зиннәтләнгән ине. Һыу ағыҙып, утҡа ултырта ла, ашъяулыҡ йәйеп, сынаяҡтарҙы ултыртып, самауыр ултырта торған, уйылып-уйылып янған таҡтаны һикенең бер ситенә ҡуйып, самауырҙы килтереп ултырта. Ул арала, ут өҫтөндә ултырған сәйнүк тә бығыр-бығыр ҡайнап, ҡапҡасты сылтырата башлай. Икмәк тә бешеп, Сәрүи хозур менән сәй эсергә ултыра.\nУл арала Биби әбей ах-вах итеп килеп керә. Сәрүи ҡаушап китә.\n— Ни булды, әбей?.. Ни булды?— тип ҡат-ҡат һорай башлай. — — Ни булһын, балам?.. Ауылдың бер тарафында бер кеше араҡы эсеп янып үлгән, ти. Әйтеүҙәренә ҡарағанда, беҙҙең Ниғмәтуллаға оҡшай, ти. Аллаһы тәғәлә хәйерле ҡылып, бағый имен бирһен инде, һәр ҡайһыбыҙ бара торған урын, ҡасып ҡотолоп булмай... — Сәрүи илап:\n— Ай аллам, ниҙәр эшләйем икән?.. Бигерәк бәхетһеҙ баш икәнмен, бигерәк насар урындарҙа вафат булды, йөрәктәремде яндыра. Өйҙә, түшәк өҫтөндә ятып үлһә, тағы бер хәл ине, ундай урындарҙа вафат булды, әҙәм араһында ла оят...\n— Сабыр ит инде, балам! Әллә ул булмаҫ, икенсе кеше булыр. Ул була ҡалһа ла, илау менән файҙа юҡ инде.\n— Шулдыр, әбей, шулдыр. Минең бәхетһеҙлегемә ҡаршы тура килгәндер. Әллә ниҙәр күрер көнөбөҙ барҙыр әле, үҙебеҙ белмәгәс тә...\nУл арала Сәйфетдин ҡарт балаһы Хәбибулла, йүгереп килеп керҙе лә, быларҙың илап ултырғанын күреп, туҡтап тора.\n— Ниңә килдең, Хәбибулла, ни йомошоң бар?.. — Хәбибулла:\n— Үҙегеҙ ишеткәнһегеҙҙер, илап ултыраһығыҙ бит. — Сәрүи:\n— Әле бер татар үлгәнме?.. — Хәбибулла:\n— Ул татар тигәндәре Ниғмәтулла ағай икән... Ауылдың был тарафында үлгән, ти. Юлдың бер яҡ ситендә ята, ти. Янында бер бот он менән бәрәңгеһе бар, ти. Шуға хәҙер староста кеше алып бара. Закон, доктор килгәнсе, ҡарауылларға ҡуша икән.\nСәрүи күҙен ең осо менән һөртә-һөртә:\n— Нихәл итәйем, хоҙай ҡушҡан эштер инде. Бик бәхетһеҙ икәнмен, бер рәхәтләнеп ғүмер һөрә алманым. Фәҡир генә булһаң да, тигеҙ генә ғүмер һөрһәң, шул бик яҡшы икән. Был донъяла рәхәт күрә алманы, аллаһы тәғәлә әхирәттә бирһен инде.\n— Инша алла, әхирәттә бирер. Бай булып вафат булғандарға ҡарағанда, фәҡир кеше ожмахҡа ҡырҡ йыл алдан керә, тип әйтәләр икән муллалар.\n— Һис булмаһа, әхирәттә бирһен инде.\n— Үлгән кеше үлгән, үлгән артынан үлеп булмай. Әле һеҙҙең бик ҡайғырыр ерегеҙ юҡ, әле йәш кенә. Һеҙҙең үҙегеҙҙәй берәр йәш табылыр, юҡ өсөн иламай тор әле.\n— Уныһы шулай ҙа шул, үлеүе менән кейәүгә барыуы ла кешенән оятыраҡ булыр...\n— Ниңә оят булһын, ҡарар кеше булмағас, бер ҙә оят булмаҫ.\n— Кейәү табылыр табылыуын да, бигерәк тә ауыры — был иремде һәйәтләп ҡуйыуы. Кәфенгә, саҙаҡаға аҡса ҡайҙан алырмын икән? Кәфенде Саҙрый бай бирһә лә бирер, бүтәндәрен ҡайҙан алырмын икән?..\n— Инша алла, барыһы ла табылыр,— тигәндә, бер бот он менән бәрәңгене староста арҡылы килтереп бирәләр.\nӨс-дүрт көндән һуң становой менән доктор килеп ҡарай ҙа, «араҡы эсеп вафат» тип, күмергә әмер итәләр. Кеше араһында төрлө һүҙҙәр күп була, «Ниғмәтулла араҡы эсеп үлгән, мосолман зыяратына күмергә ярамай», тип әйтеүселәр ҙә бар. Фәҡирлек ниҙәр күрһәтмәй!..\nШул уҡ йорт. Ниғмәтулла үлгәндән бер-ике ай һуң соланды яҡшылап таҙартҡан, Сәрүи йөҙөнә аҡбур яғын ағартҡан. Ҡырҡ биш йәшендәге Сәрүи бармаҡтарына йөҙөктәр, беләктәренә беләҙектәр кейеп, түрбашына менеп ултырған, тәҙрәгә ҡарап ошо йырҙы йырлап ултыра:\nБеҙҙең урам арҡыры аға һыуҙың һалҡыны,\nШул йәнейем иҫкә төшһә, яна йөрәк ялҡыны, әлех...\nУл, һирәк-һирәк тәҙрәгә ҡарап, асыҡ йөҙ менән көлөп-көлөп ҡуя. Сәрүиҙең йорто тураһында, урамдың икенсе яғында, Әхмәтғәли арлы-бирле йөрөй. Ул ҡыҙыл бишмәт кейгән, ҡара билбау менән билен быуған, бейек үксәле итек кейеп, салбарын һалындырған. Әхмәтғәлиҙең ата-әсәһе юҡ, кем тура килһә, шунда хеҙмәт итеп тамаҡ туйҙырып йөрөй торған бер кеше ине. Шул ваҡыт урам буйлап, Биби ҡарсыҡ аҡрын ғына килеп:\n— Иҫәнме, Әхмәтғәли балам?— тип туҡтаны.\n— Аллаға шөкөр әле, әбей, үҙегеҙ иҫәнме? Йә, әбей, эштәр буламы?\n— Аҡрын ғына йөрөгән булам шунда, кеше ҡайғыһын ҡайғыртып.\n— Барыбыҙ ҙа үҙебеҙҙең ҡайғыбыҙҙы ҡайғыртҡас, ҡатынды ҡайҙан алабыҙ, беҙгә кем баш ҡоҙа булыр?..\n— Шулай шул, Әхмәтғәли, беҙгә кеше өсөн йөрөгәс тә ярар.\n— Йә, әбей, кисә барҙыңмы, шуны әйт! Беҙгә бүтән һүҙҙең кәрәге юҡ, эш булырлыкмы?\n— Эй балам, беҙ йөрөгән эш булмай ҡаламы һуң? Кисә барҙым, ундай-бындай китаптар, әкиәттәр һөйләп ултырҙым. Таһир менән Зөһрәнең ғишыҡ булғандарын, шул юлда йөрөп ҡауыша алмай вафат булғандарын — һәммәһен һөйләнем. Үҙе лә рәхәтләнеп китте. Сәй ҡуйҙы. Кейәүгә барыу яйҙарын һөйләп кенә ултыра инем, ҡәһәр һуҡһын, Гөльямал килеп керҙе лә, мин сығып киткәнсе, сыҡманы. Инде бөгөн әйтермен һәм күндерермен тип барғанда бына үҙеңә юлыҡтым. Хуш, һау бул әле, мин кереп эште булдырып сығайым.\n— Хуш, иҫән бул, әбей.\nБиби әбей Сәрүиҙең ишеген асып һөйләнә-һөйләнә керә:\n— Кейәүгә барырға әҙерләнгән ҡыҙҙар шикелле, ни эшләп ултыраһың, Сәрүи ҡыҙым, ни эшләп ултыраһың?\n— Анау-бынау ҡыҙҙарҙан артыҡ булмаһам, минең ҡайһы ерем ҡыҙҙарҙан кәм?!\nБиби әбей һикегә ултырып:\n— Арыумы, балам, иҫән-һау ултыраһыңмы?\n— Аллаға шөкөр, әкренләп кенә. Љәйепкә алмаһаң, ҡыҙ булып кейәүгә барырға ултырам әле...\n— Кем ғәйепкә алһын? Йәш кенә көйө кейәүгә бармай, кейәү йөҙөн күрмәй нисек тораһың инде? Ниғмәтулланы онотҡанһыңдыр инде?\n— Эй әбей, онотмайһыңмы һуң инде? Үлгәне яҡшы булды. Әллә икенсе, йәшерәк, кейәүгә барыр инем. Йәшәреп, рәхәтләнеп ҡалыр инем. Әле лә күңелем, ҡыҙҙар күңеле кеүек, дәртләнеп тора, йәш кейәү менән ҡушылыуҙарымды уйлап, рәхәтләнеп ҡалам.\n— Эй балам, ул һүҙең бик дөрөҫ! Бына мин үҙем ундайҙы бик күп күрҙем. Ун һигеҙ йәшемдә, айғыр кеүек йөрөгәнемдә, атай тотто ла кейәүгә бирҙе. Биргән кейәүе утыҙ биш йәшендә, ҙур һаҡаллы ине. Биргәнен үҙем дә белмәй ҡалдым; тауарын-аҡсаһын алып, никах уҡыр сағында ғына белдем. Никах уҡығанда Сәлих ағай килде лә: «Илау — ризалыҡ ғәләмәте»,— тип никах уҡынылар. Шул кисте мылтыҡ атып, кейәү килеп керҙе. Килеп кереү менән күңелдәрем һалҡын булып китте, бары бер мәртәбә шәлемде күтәреп бер генә ҡараным. Ҡайтанан күрәһем килмәне. Шулай итеп, был мөхәббәтһеҙ ирем менән ун биш йыл торҙом, һаман бик яратмай инем. Әлдә вафат булды. Шул ирем вафат булғас, утыҙ биш йәшемдә икенсе иргә барҙым. Был ирем утыҙ биш йәшендә көслө, йәш матур егет ине. Әүәлге ирем вафат булыуына ҡат-ҡат шөкөрҙәр ҡылдым. Шулай рәхәтлек менән егерме йыл торғас, илле биш йәшендә вафат булды. Аллаһы тәғәлә урынын йәннәттә ҡылһын! Үҙем дә ҡартайҙым, өсөнсө иргә бара алманым.\n— Ай әбей, бик рәхәт ғүмер һөргән икәнһегеҙ. Хоҙай насип итеп, миңә лә бер йәш кенә ир тура килһә ярар ине.\n— Шулай инде, ҡыҙым, йәш һөйәк — аҫыл һөйәк була. һиңә лә табылыр, әллә нисә урындан һорарға торалар. Бына хәҙер генә Әхмәтғәли менән һөйләшеп ултырҙым. Һине алырға бик ихласлы йөрөй, үҙемә әллә нисә мәртәбә әйтте: «Әбей, һораһана, һораһана инде!»— тип, Әхмәтғәли шикелле егет бик бәхетле ҡыҙға ғына тура килер, үҙе матур, үҙе таҙа, уға ҡушылһаң, яңынан ҡыҙ булырһың!..\n— Эйе шул, әбей! Үҙем дә Әхмәтғәлиҙе ҡасандан бирле яратып йөрөйөм. Өйөмдө йыйыштырам, ҡыҙҙар кеүек кенә, түрбашына менеп ултырам. Әхмәтғәли ҙә урамда, мин һине алам, тигән кеше шикелле арлы-бирле йөрөй. Бер-беребеҙгә ғашиҡ булдыҡмы, тип тә уйлап ҡуям.\n— Љашиҡ булһағыҙ, бына мин һеҙҙе бер-берегеҙгә ҡушып, һауаплы булайым. Һин аҡса-фәлән күп һорама, туй уҙҙырырлыҡ булһа ярар. Әхмәтғәли үҙеңә килә торған кеше. Хатта туйға килеүҙән ҡасмаҫ.\n— Үҙемдең ирем буласаҡ кешенән ниңә аҡса һорайым! Тик ғитдәт тулғансы сабыр итһен.\n— Сабыр итер, ниңә итмәһен! Бер-ике көн сабыр итеү түгел, бер йыл да сабыр итер. Ҡатын алыу тиҙлек менән булмай, бер сәғәттә була торған ҡурсаҡ уйыны түгел бит ул! Сабыр иткән мораҙына еткән. Ашығыу шайтан фиғылы, сабырлыҡ аллаһы тәғәлә фиғылы, тип әйткәндәр ғалим-ғөләмәләр.\n— Әбей, инде улай булһа, Әхмәтғәлиҙең үҙен күреп, бер һөйләшеп вәғәҙәләшеп ҡуйырға кәрәк. Араға шайтан кереп ҡуймаһын.\n—- Улай булһа, мин бөгөн кис килергә ҡушырмын.\n— Ярай, улай булһа, мин әҙерләнеп торормон, һеҙ бик һарғайтмай ғына килегеҙ...\n— Ярай, улай булһа, һау булып тор!— тип сапанын ябынып сығып китә. Саҙрый байҙар тураһында Әхмәтғәли осрап: — — Ай-һай, беҙҙең әбей! Эште булдырғандыр, ахыры, бик ҡаты атлап килә! — Биби әбей:\n— Беҙ йөрөгән эш булмай ҡалмаҫ... Бындай нисә эште урынына ҡуйған әбейең булырмын мин!\n— Ни булды, әбей? Йәһәтерәк, йөрәктәрем сығып бара!\n— Никах уҡытып ҡайттым, тиһәм, ялған булыр, туғрыһы, бөгөн йәсиғ ваҡытында ҡунаҡҡа саҡырҙы. Бармай ҡалма! Мин дә барырмын, ни булһа ла шунда булыр.\n— Раҫ әйтәһеңме?..\n— Ниңә ялған әйтәйем? Мине ялғансы тип белдеңме ни?!.\n— Һүҙ рәте менән генә әйтәм. Бигерәк шатлыҡ ҡылған өсөн.\n— Әхмәтғәли, балам, инде һүҙҙең тураһы шул: һеҙгә-килергә риза булды. Үҙегеҙ, бер-берегеҙҙе күреп, һөйләшеп ҡарағыҙ әүәл. Сәрүи үҙе лә шулай тип әйтте. Бер булғас, йәһәтерәк булһын инде. Изге эштең, инша алла, хоҙай тиҙ йүнен бирер.\nСәрүиҙең йорто. Биби әбей йәсиғ намаҙын уҡый. Сәрүи самауырҙың башын түбән ҡаратып, шалтыр-шолтор ҡаға. Әхмәтғәли ишек асып һөйләнә-һөйләнә:\n— Беҙҙең әбейҙең намаҙ уҡыуы бөтмәҫ инде, бының, һауабын ҡайҙа ҡуйып бөтөрөр икән? Сәрүи туташ, һин бик иҫән тораһыңмы?\nСәрүи (тиҙ генә шәлен алып ябынып):\n— Аллаға шөкөр, аҡрын ғына торған булабыҙ әле. Ирһеҙ ҡатындың тороуында ни йүн булһын!\nБиби доға ҡыла башлай, башын түбән ҡуйып, әҡәлле ун минут ваҡыт үткәрә. Был ваҡыт Әхмәтғәли тик тора. Биби, ҡулын юғары күтәреп, доға ҡылып бөтөргәс:\n— Эй балам, Әхмәтғәли! Һауабы булһа, урыны табылыр табылыуын. Беҙ үҙебеҙ ялҡаусан, төн буйы егерме рәҡәғәт нәфел намаҙы уҡыйым, ялҡаулыҡҡа сәбәп шайтан вәсвәсәһе инде.\n— Әбей, ярай әле һеҙ намаҙ уҡыйһығыҙ. Беҙ бер ҙә уҡымайбыҙ, ни булыр?..\n— Эй Әхмәтғәли! Әле һеҙҙең йәш ваҡыт, аҙыраҡ уйнап-көлөп ҡалығыҙ!\n— Дөрөҫ әйтәһегеҙ, әбей, йәш ваҡыт, аҙыраҡ уйнап-көлөп йөрөмәй булмай.\n— Шулай шул, әле мине күрәһегеҙ бит: ике кеше уйнап-көлөп йөрөһөн өсөн нисә көндәр зәхмәт сигеп йөрөйөм.\nӘхмәтғәли мыйығын борған булып көлөмһөрәп:\n— Рәхмәт инде, әбей, был эшегеҙҙе ғүмер буйы онотмабыҙ!\n— Инде уныһын-быныһын ҡуйығыҙ! Бына мин барҙа ике арала булған һүҙегеҙҙе һөйләшеп бөтөрөп ҡуйығыҙ.\n— Инде, әбей, беҙ икебеҙ бер-беребеҙгә буласаҡ кеше, беҙ бер-беребеҙҙе ҙур расходҡа батырырға тырышмабыҙ.\n— Эйе шул, туй уҙҙырырлыҡ расход булһа ярар, унан һуң...\n— «Унан һуң» тигән һүҙең ни һүҙ?..\n— Күпме аҡса, күпме тауар алдығыҙ?— тип һораһалар, ни әйтербеҙ?\n— Эй ҡыҙым, кем һораһын? һин ҡыҙ түгел бит инде, хәҙергә аҡса-фәлән кәрәкмәй.\n— Шулай булһа ла...\n— Юҡ инде, әбей, хәл ҡәҙәре аҡса бирмәй булмаҫ: ҡыҙ булмаһа ла, ҡыҙҙан артыҡ әле ул беҙҙең Сәрүийыһан! Ете-һигеҙ һум аҡса, ике күлдәк, дәхи ваҡ-төйәк нәмәләр бирмәй булмаҫ. Кеше араһында егетлекте күреп ҡалһындар.\n— Мин шул әйткән һүҙҙәргә риза...\n— Ай-һай, һеҙ икегеҙ алдан килешеп ҡуйған кеүек икәнһегеҙ. «Љашиҡ булдыҡ» тигән инегеҙ, уныһы ла дөрөҫмө әллә?\n— Хоҙай ҡушҡандыр инде.\n— Ярай, һәр нәмәлә лә тәүәккәллек кәрәк: туй ҡасан булыр?..\n– Миңә, хут бөгөн булһын! Бер булғас тиҙ булғаны яҡшы.\n— Шулай ҙа, балам, ғитдәт тигән нәмә бар шул.\n— Әбей, һуң муллаға аҡса күберәк бирһәң, уҡымаҫмы икән?!\n— Юҡ, балам, шәриғәт ҡушҡан эште аҡса өсөн боҙмаҫтар.\n— Хәл юҡ, сабыр итербеҙ инде.\nБиби ҡарсыҡ менән Әхмәтғәли сығып китәләр. Бер-ике айҙан һуң, ауыл рәсеменсә туй ҡылалар.\nТуйҙан бер ун көн миҡдары һуңыраҡ.\n— Һин, хәйерсе, урам буйынса йөрөгән эт аҙғынына барған мин дә дурак! Яҡшыраҡ ир табылмаҫ инеме ни?\n— Етер, тимен, ҡара йөҙ! Етер!.. Тик торғансы эт урынына туҡмап ташлармын!\n— Килеп һуғып ҡара әле, нисек булыр икән?.. — Әхмәтғәли:\n— Һуғыу түгел, аръяғына китер! — Сәрүи:\n— Әҙер өйгә кергәс, һимереп киткән икәнһең, бик уҙып :һөйләшмә!\n— Өйөңә ут төртөп яндырырлыҡ бар. Шуның менән маҡтанаһың яуыз ҡатын!..\n— Һин хәйерсегә ундай өй ҙә юҡ бит әле! — Әхмәтғәли:\n— Күп һөйләнмә, етер инде. Етер, тимен, етер!.. — Сәрүи:\n— Етмәһә ни эшләтерһең? Әллә үлтерергә итәһеңме?.. — Әхмәтғәли:\n— Һин ләғнәтте үлтереп, Себер китәйемме ни? Башыңды ватып бөтөрөрмөн, беләһеңме?\n— Ай-һай, тиҙ генә баш ватыу ҡайҙан сыҡты?.. Ватып ҡара әле!\nӘхмәтғәли, ҡыҙып китеп, барып йәбешеп, сәсенән тартып Сәрүиҙе ергә йығып, бер мәртәбә һуғып ебәрә. Сәрүи ҙә ҡысҡыра башлай. Әхмәтғәли «ҡысҡырма!» тип барып йәбешә. Сәрүиҙең күлдәге айырылып та китә. Күршеләре килеп айыралар. Сәрүи муллаға китә, айырылырға һорай.\nУл ваҡыт Әхмәтғәли ҙә килеп:\n— Талаҡ! Талаҡ!— ти ҙә, сығып китәләр.


Башҡортостандың тышҡы сауҙа әйләнеше ғинуарҙа 908,6 миллион доллар тәшкил итте // Иҡтисад | новости башинформ.рф\nБашҡортостандың тышҡы сауҙа әйләнеше ғинуарҙа 908,6 миллион доллар тәшкил итте\n12:25, 26 марта 2013 Иҡтисад\nБашҡортостандың тышҡы сауҙа әйләнеше ғинуар айында 908,6 миллион доллар тәшкил итте, тип хәбәр иттеләр БР Иҡтисади үҫеш министрлығынан. 2012 йылдың ғинуар айы менән сағыштырғанда, был 32,3 процентҡа күберәк.\nТышҡы сауҙа операцияларының төп өлөшө экспортҡа тура килә – 875,2 миллион доллар. Үткән йылдың ошо уҡ осоро менән сағыштырмаса, был 34,5 процентҡа күберәк.\nТеги: тышҡы сауҙа әйләнеше,экспорт


25 февраль- Башҡортостандың Дәүләт флагы көнө\n25 Февраль 2021, 16:21\nБАШҠОРТОСТАН ФЛАГЫ Башҡортостаным Флагы Тора өс төрлө төҫтән: Күк, аҡ, йәшел, ә уртаға Ҡурай сәскәһе төшкән. Зәңгәр төҫө - ул халҡымдың Уй-ниәте сафлығы, Аҡ төҫ - ул именлек төҫө, Хеҙмәттәшлек, паҡлығы. Ә йәшеле - ул азатлыҡ, Мәңгелек йәшәү төҫө. Суверенлы илдә генә Халҡым булмышы, көсө. Ҡурай сәскәһе ете таж, Нигеҙе - ете ырыу; Бар милләттәр менән бергә Бәхетле тормош ҡороу. (Ф. Ғөбәйҙуллина)\nДәүләт флагында зәңгәр, аҡ һәм йәшел төҫтәге горизонталь тигеҙ буйлы һыҙаттар, уртаһында һары түңәрәк эсендә һары төҫтәге ҡурай сәскәһе төшөрөлгән. Зәңгәр төҫ күк йөҙөн, ғәҙеллекте һәм уй-ниәттәренең сафлығын аңлата. Аҡ төҫ республика халыҡтарының тыныслыҡты һәм татыулыҡты һөйөүен белдерә. Йәшел төҫ – азатлыҡ һәм тормоштоң мәңгелеген билдәләй. Ҡурай сәскәһе – дуҫлыҡ символы.Бынан 29 йыл элек, 1992 йылда Башҡортостан "Республика" тип рәсми аталғас, дәүләт символдары - рәсми атрибуттар ихтыяжы тыуа. Ошоға бәйле, конкурс иғлан ителә. Унда рәссамдар - Урал Мәсәлимов һәм Ольга Асабинаның эше һайлап алына.\nФлаг 3 төҫтән тора, йәшел - азатлыҡты, мәңгелекте, аҡ - тыныслыҡ һөйөүсәнлекте, республика халыҡтарының хеҙмәттәшлеккә әҙер булыуын, күк - асыҡлыҡты, уйҙар таҙалығын аңлата. Әләмдә түңәрәк уртаһында 7 тажлы ҡурай сәскәһе, ул башҡорт халҡына нигеҙ һалыусы 7 ырыуҙы символлаштыра.\nЙәм-йәшел иген баҫыуы,\nМуйыл, сейә - шау сәскә.\nЗәңгәр күк. Ҡурай тажындай\nҠояш нурҙарын сәсә.\nЙәшел, аҡ һәм зәңгәр төҫтәр -\nНәҡ беҙҙең байраҡ төҫө.\nЯҙғы көндәй матур байраҡ -\nЯратам шуның өсөн!\nКүк, аҡ, йәшел төҫ уйнай.\nЗәңгәр күктә талпына ул,\nАҫыл ҡош ҡанатылай.\nКүк төҫ – изгелек билдәһе,\nАҡ төҫ – именлек, сафлыҡ.\nЙәшел – йәшәү мәңгелеге,\nТатыулыҡ һәм азатлыҡ.\nҠурай сәскәһенең тажы\nГел татыу йәшәгән халыҡ\nЕрҙә ныҡ баҫып тора.\n“Имен, шат, бәхетле булып\nЙәшәгеҙ бер туғандай!”\nБайрағыңдың зәңгәр төҫө –\nЯҡты уйҙар сафлығы.\nАҡ төҫөңдә – именлегең,\nЙәшел – йәшәү шатлығы.\nБайрам итәбеҙ бергәләп,\nТоғролоҡҡа ант итәбеҙ,\nҠулға тотоп байрағың.\nЯҺАНЫМ МАТУР ФЛАГ\nБайрам бөгөн, байрам бөгөн -\nФлаг яһаным байрамға,\nМиңә шундай күңелле!\nФлагымда зәңгәр төҫ бар,\nӘ уртаһы – ап-аҡтан,\nЙәшел төҫ тә балҡып тора -\nӨс төҫтө лә яратам.\n“Флагыңда изге төҫтәр,” –\nТип ҡыуана атайым,\nАп-аҡ буйҙың уртаһына\nМин ҡурай ҙа яһайым.\nЯһайым да мәктәбемә\nИң-иң бөйөк байрамын!


Йәй ҡыҙының тыуған көнө\nБөгөн шағирә, яҙыусы, Башҡортостан Республикаһының атҡаҙанған мәҙәниәт хеҙмәткәре, Салауат Юлаев ордены кавалеры Гөлнур ЯҠУПОВАныңтыуған көнө. Ғүмер байрамы менән уны ысын күңелдән ҡотлайбыҙ!\nХөрмәтле Гөлнур Миҙхәт ҡыҙы!\nҺеҙ - йәй ҡыҙы, бар тирә-йүн күкрәп сәскә атҡан, ҡояш йылы нурҙарын һипкән матур көндә донъяға килгәнһегеҙ. Шуғалыр ҙа һеҙҙең ижад емештәрен бер ауыҙ иткән кеше, башҡа унан айырыла алмай. Тыуған яҡҡа һөйөү менән һуғарылған, ерле материалдарға нигеҙләнеп яҙған әҫәрҙәрегеҙ һәр беребеҙгә яҡын һәм ҡәҙерле, баһалап бөткөһөҙ тормош дәреслеге лә.\nЯҙыусы өсөн көн дә, төн дә, ял да юҡ. Һәр ваҡыт ижад өҫтөндә, хистәр донъяһында, һеҙҙең “‘Катындар” романы бик күптәрҙе хайран итте. Әҫәрҙәрегеҙ ябай халыҡтың йөрәк моңон, йәшәү рәүешен сағылдыра, мәңгелектең асылын, оло ҡиммәтен билдәләй.\nТыуған көнөгөҙ менән ҡотлап, ныҡлы һаулыҡ, оҙон ғүмер, балаларығыҙҙың, ейән-ейәнсәрҙәрегеҙҙең шатлыҡ-һөйөнөстәренә ҡыуанып, именлектә, ижад емештәрегеҙҙе тиреп йәшәргә яҙһын.\n“Табын” гәзите редакцияһы коллективы.


Хәнйәрҙә лә Ҡыҙыл майҙан бар\nХәҙер Хәнйәр ауылына килһәң, шунда уҡ үҙенсәлекле Ҡыҙыл майҙанға барып ингәндәй булаһың. Бер яҡтан - бейек манаралы мәсет, икенсе яҡтан - алтын йүгертелгән йондоҙло обелиск һәм йәнәшәлә генә асылған матур баҡса.\nБер йыл элек, 9 Май байрамы алдынан, Хәнйәр ауылында иҫтәлекле ваҡиға - Бөйөк Ватан һуғышы яугирҙәренә һәйкәл асыу тантанаһы булды. Ә быйыл ауыл халҡы йәнә бер шатлыҡлы һәм тулҡынландырғыс сараға йыйылды – бындағы обелиск эргәһендә күркәм баҡса яһанылар, тәүгеләрҙән булып унда олатайҙарын һәм ҡарт олатайҙарын иҫкә алыу өсөн балалар һәм үҫмерҙәр инде.\nХәҙер Хәнйәр ауылына килһәң, шунда уҡ үҙенсәлекле Ҡыҙыл майҙанға барып ингәндәй булаһың. Бер яҡтан - бейек манаралы мәсет, икенсе яҡтан алтын йүгертелгән йондоҙло обелиск һәм йәнәшәлә генә асылған матур баҡса ҡаршы ала. Ингән ерҙәге семәрле арканан алып фонарь бағаналары, уңайлы эскәмйәләр, ҡоймалағы биҙәктәр, иллюминацияға тиклем – барыһы ла оҫта ҡулдар менән тыуҙырылған. Ә инде бер аҙ юғарыраҡ күҙ ташлаһаң, тауҙағы Хәнйәр тигән яҙма менән йәнәшәлә ярым ай балҡып күренә. Уны һәм баҡсаның башҡа декоратив элементтарын урындағы йәш оҫта Эльмир Хажиғәлиев яһаған.\n- Бер йыл элек ташландыҡ бина урынында обелиск асылғас, уның тирә-яғын төҙөкләндереү ниәте тыуҙы. Был инициативаны хуплап ҡаршы алған ауылдаштарыма, яҡташтарыма, урындағы үҙидара активистарына ҙур рәхмәт, - ти оҫта.\nАуыл үҙәгендә тағы ла бер иҫтәлекуле урын асылыуы – халыҡ тырышлығы ул. Әгәр урындағы бюджеттан 160 мең һум (был аҡсалар тупраҡ һәм ваҡ таш ташыуға тотонолдо) бүленһә, халыҡтан 100 мең һумға яҡын аҡса йыйылды. Хәҙер бындағы баҡса мәсет һәм обелиск менән бергә дөйөм бер рухи-тарихи комплексҡа әйләнде.\nХәнйәр һәм Биксағол ауылдарынан фронтҡа 133 кеше киткән, шуларҙың 55-е мәңгелеккә яу ҡырында ятып ҡалған. “Киләсәк быуындарға аманат” скверында фронтта һәләк булған, еңеү яулап тыуған яғына әйләнеп ҡайтҡан Бөйөк Ватан һуғышы яугирҙәренең исем-шәрифтәре, ғаилә шәжәрәләре ҡуйылған. Ейәндәренә һәм бүләләренә Тыуған илде яратырға, уның тарихын һаҡларға һәм Бөйөк Еңеүҙең нисек яуланыуын бер ваҡытта ла онотмаҫҡа саҡыра ул.\nҠояшлы май көнөндә тантанаға килгән ҡунаҡтар - хәнйәрҙәрҙең яҡташы, район хакимиәте башлығы урынбаҫары Ильяс Кашапов һәм Аксен ауыл Советы башлығы Анатолий Дунин да ошо хаҡта бәйән итте.\n...Тантаналы марш менән ауыл урамдары буйлап “Үлемһеҙ полк” үтә. Бер минут тын тороғандан һуң һәйкәлгә веноктар һәм сәскәләр һалына. Зәңгәр күккә төрлө төҫтәге шарҙар осорола, ә йылға буйлап ҡағыҙ “Еңеү караптары” – үлемһеҙлеккә атлаған атайҙар һәм әсәйҙәр, ағайҙар һәм апайҙар, олатайҙар һәм ҡарт олатайҙар - Бөйөк Ватан һуғышы геройҙары исеме яҙылған “хәтер” караптары ағыҙыла.


«АТАЙСАЛ» БҮЛӘК ИТТЕЛӘР\n7 Май 2019, 12:18\n«Атайсал» төбәк гәзите 9 Май—Бөйөк Еңеү көнө уңайынан йыл һайын «Ветерандарға—«Атайсал»» акцияһы ойоштора. Шуныһы ҡыуаныслы: мәрхәмәтлек сараһынан күптәр ситтә ҡалмаҫҡа, барыһы ла фронт, Еңеү өсөн тип көнө-төнө йәнен фиҙа ҡылған оло быуын вәкилдәренә хөрмәт, ихтирам күрһәтергә ашыға. Быйыл да беҙҙең күптәнге бағыусыларыбыҙ, гәзитебеҙҙең дуҫтары акцияны көтөп алды.\nТәүгеләрҙән булып уға Сибай ҡалаһында ғына түгел, тотош Урал аръяғында киң төҙөлөш эштәре йәйелдергән «Ремстройцентр» йәмғиәтенең генераль директоры Рафаил Ибраһим улы Исмәғилев ҡушылды. Белдекле етәксе Сибай ҡалаһында, Баймаҡ, Йылайыр, Хәйбулла районда йәшәүсе 54 кешегә 2019 йылдың 2-се ярты йыллығына «Атайсал» гәзитен яҙҙыртты:\n—Атайым Ибраһим Исмәғилев Бөйөк Ватан һуғышын баштан аҙағынаса үткән яугир ине. Фронтовик улы булараҡ был саранан ситтә ҡала алмайым. Атайым иҫән саҡта Бөйөк Еңеү көнөн балалары бер урынға йыйылып билдәләй торғайныҡ. Әле ул юҡ, әммә уның рухы шатланһын, ҡылған доғаларыбыҙ уның йәнен йәннәттә итһен. Иҫән ветерандар, уларҙың балалары «Атайсал» гәзитен уҡыһын, ваҡытлы матбуғат аша төбәк, республика, ил яңылыҡтарын белһен өсөн тырышам. Күҙ йәштәре аша яулап алынған был байрам беҙҙе тыныс тормоштоң ҡәҙерен белергә, еңеү яулаусыларҙы хөрмәтләргә өйрәтә.\nАзат Сәлимйән улы Вәлиев, БДУ-ның Сибай институты директоры вазифаһын башҡарыусы:\n—Урал аръяғы йәштәре юғары белем алған уҡыу йорто етәксеһе булараҡ, төбәгебеҙ гәзитенә битараф түгелмен. Сөнки тап «Атайсал» аша ауылда йәшәүселәр БДУ-ның Сибай институты хаҡында хәбәрҙар, белем усағының яңылыҡтарын, тормошо һулышын белеп бара. Шуға ла мөхәрририәт ойошторған акция барышында 5 оло кешегә гәзит яҙҙырыу мөмкинлеге тыуғанда, ятып түгел, атып ҡалырға булдыҡ. Ҡылған изгелебеҙ ерҙә ятып ҡалмаҫ, моғайын. Башты түбән эйеп, тып-тын ғына һәйкәлдәргә сәскәләр һалғанда, Бөйөк Еңеү ниндәй ҡорбандар менән яуланыуын иҫтән сығармайыҡ.\nРадик Сәлмән улы Хоҙайғолов, «Хоҙайғолов һәм Ко» йәмғиәте етәксеһе:\n—Беҙ бала саҡта тигеҙ сафтан миҙалдарын сыңлатып атлаған ветерандар бик күп ине. Йылдан-йыл улар аҙая һәм 1-2 йылдан беҙҙең янда бөтөнләй булмауҙары ихтимал. Шуға ла әле улар бар саҡта ҡәҙерҙәрен белергә кәрәк. Тере тарих шаһиттарын балаларыбыҙға күрһәтеп ҡалайыҡ. Ваҡытында улар беҙ тыныс тормошта йәшәһен өсөн тырышҡан, ҡандарын түккән, ғүмерҙәрен ҡурҡыныс аҫтына ҡуйып, тыуған илебеҙҙе дошмандан һаҡлаған. Батырлыҡтарын иҫләйбеҙ һәм рәхмәт йөҙөнән 5 өлкән быуын вәкиленә «Атайсал» гәзитен бүләк итәбеҙ. Атай-олатайҙарға Еңеү өсөн ҙур рәхмәт!\nБасир Марат улы Шәрипов, Сибай үҙәк дауаханаһы медицина хеҙмәткәрҙәренең профком рәйесе:\n—Һуғыш—кешелектең иң яуыз дошманы. Бөйөк Ватан һуғышында СССР-ҙың дөйөм демографик юғалтыуы 26,6 миллион кеше була. Был күрһәткестең 38,5 миллион кеше тигән варианты ла бар. Fалимдар шулай уҡ шул осорҙа фронтҡа алынмаған 13,7 миллион кешенең ғүмере өҙөлөүен асыҡлаған. Шуларҙың 7 миллиондан ашыуы оккупацияланған биләмәлә бомбаға тотоуҙан һәләк булһа һәм хәрби хәрәкәттәрҙә үлтерелһә, 4 миллионы аслыҡтан, йоғошло сирҙәрҙән, медицина ярҙамы юҡлыҡтан ҡырылған. Ҡалған 2 миллионы Германияла мәжбүри эштән донъя ҡуя. Ошондай ҡорбандар менән яуланған Бөйөк Еңеүҙең хаҡын төшөрмәйек. Ваҡланмайыҡ, йәмәғәт, ветерандарыбыҙ алдында баш эйәйек. Оло байрам уңайынан ойошмабыҙ 15 ветеранға гәзит яҙҙыртты. Яугирҙарҙы оноторға хаҡыбыҙ юҡ. Мөмкинлектәр булғанда, уларға хөрмәт күрһәтеп ҡалайыҡ!


Башҡортостанда көҙгө саҡырылыш тамамлана\nӨфөнән Ижевскийға быйылғы һуңғы эшелон ошо көндәрҙә ҡуҙғалыр, тип көтөлә. 50-нән ашыу егет Рәсәйҙең социаль төҙөлөш федераль агентлығы бүлексәләрендә хәрби бурысын үтәйәсәк. Генераль штаб наряды буйынса быйыл көҙгә саҡырылышта Республика хәрби комиссариаты 4 мең 600 егетте хәрби хеҙмәткә саҡырырға тейеш ине. Был бурысты республика тулы күләмдә үтәне.\nБашҡортостан республикаһы Волга- Урал хәрби округында егеттәрҙе хәрби хеҙмәткә саҡырыу һәм оҙатыу эше буйынса алдынғы төбәктәр иҫәбендә. 2007 йылдың яҙғы саҡырылышында республиканан 7 мең 880-дән ашыу егет хәрби хеҙмәткә алынды.\n2008-се йылдан армияла хеҙмәт итеү бер йылға ҡаласаҡ. Ошо сәбәпле хәрби хеҙмәткә саҡырылыусылар һаны ла артасаҡ. Киләһе йылда республика 19 меңдән ашыу егетте хәрби хеҙмәткә оҙатыр тип көтөлә. Бының өсөн буласаҡ һалдаттарҙы алдан хәрби хеҙмәткә әҙерләү мөһим. Республика хәрби хеҙмәткә саҡырыу буйынса ҡуйылған планды һәр саҡ үтәй. Әммә ҡыйынлыҡтарҙа юҡ түгел, һуңғы йылдарҙа Ҡораллы көстәргә саҡырылыусыларҙың һаулыҡтары борсолоу тыуҙыра.


02:47, 31 март 2015 версияһы\n4840 байт өҫтәлгән , 6 лет назад\n02:41, 31 март 2015 версияһы (төҙәтеү)\n02:47, 31 март 2015 версияһы (төҙәтеү) (кире алырға)\n== Көньяҡ Уралдың геологик үҫеше тарихында өс төп этап ==\n#\tТауҙарҙың барлыҡҡа килеүе кембрийға тиклемге дәүерҙең ахырында йыйырсыҡланыуҙың Байҡал осоронда башланған. Шул саҡта уҡ әле ер ҡабығы сатнап, эре-эре ҡатламдар өймәкләшеп тау һырттарын хасил иткән. Палеозойға тектоник хәрәкәттәр һүлпәнәйгән, тауҙар әкренләп емерелгән, Көньяҡ Уралға бик ҙур диңгеҙ бассейны ябырылған.\n#\tПалеозой дәүере ахырында тау барлыҡҡа килеүҙең герцин осоронда Көньяҡ Уралда яңынан тектоник хәрәкәттәр һәм магма процестары көсәйгән. Ҡатламдар өймәкләшеп, яңы тауҙар хасил иткән. Көньяҡ Урал менән Рус платформаһы сигендә ер ҡабығының көнсығыштан ҡыҫылыу ы һөҙөмтәһендә Урал алды сит бөгөмө барлыҡҡа килгән. Ул Рус платформаһын баҫҡан киң дингеҙ бассейнының сиген тәшкил иткән. Диңгеҙ төбөнөң һай урындарында Көньяҡ Урал буйлап хәҙергеләренә оҡшаш ҡалҡыу рифтар теҙмәһе һуҙылған. Хәҙерге ваҡытта уларҙың бер өлөшө ер өҫтөнә яңғыҙ тауҙар йәки шихандар рәүешендә ҡалҡып сыҡҡан. Бындай шихандарҙы, мәҫәлән, Стәрлетамаҡ ҡалаһына яҡын ерҙә күрергә мөмкин.\nМезозой башланғанда диңгеҙ бассейны сигенгән. Уның урынында тигеҙлек йәйелеп ҡалған.\n#\tТауҙар барлыҡҡа килеүҙең альп осоронда тектоник хәрәкәттәр яңынан көсәйгән, һөҙөмтәлә ҡыҫылып өймәкләнгән оҙон һәм тар ҡатламдар Урал тауҙарының яңынан-яңы һырттарын барлыҡҡа килтергән. Ҡатламдарҙың ҡыҫылыуынан күтәрелгән өлөштәре ер өҫтөндә һырттар булып ҡалҡҡан. Мәҫәлән, Елмерҙәк ҡатламы Елмерҙәк һырты булып күтәрелгән. Ҡағиҙә рәүешендә, һырттар көнбайыштан текә һәм көнсығыштан һөҙәк.\nhttps://ba.wikipedia.org/wiki/Махсус:Сравнение_версий/478253 ҡабул ителгән


Ташбүкәндең ер-һыу атамалары\nХәмит өйө - Үрге Ташбүкәндән Иҫәкәй яғына табан юл буйында уң яҡта урынлашҡан ялан, унда бесән сабалар, еләк , туғайында балан йыялар.\nОло юл буйлап бер аҙ барғас Ҡаран йылғаһына еткәс саҡрым самаһы өҫкә менгәс Ҡаран яланы.Ҡаран яланының еләге лә, бесәне лә бик шәп була. Ялан уртаһында өс ҡайыүҫеп ултыра, шул тиклем матур ялан!\nИҫәкәй яғына таба Ҡаран кисеүен сыҡһаҡ һул яҡта өҫтә Алтынсура яланы.Алтынсура яланының 6 аҡланы бар.\nИҫәкәй яғына тағы ла арыраҡ китһәк, Оло ялан йәйрәп ята. Юл ошо яландың уртаһынан уҙа. Оло яланда элек Үтәк ауылдары, йәғни Егән колхозы иген сәсә ине, колхоздар бөткәс , хәҙер сәселмәй ята.\nОло ялан уртаһынан һулға боролоп үргә менһәк, Ҡарауылтауына барып сығабыҙ.Ҡарауыл тауының башында сейәләр үҫә. Оло яланды уҙғас Иҫәкәй юлында Тоҙаҡтау аша үтәбеҙ. Тоҙаҡтау - бик бейек булмаған ҡалҡыулыҡ. Ололар әйтеүенсә аҡтар һәм ҡыҙылдар ваҡытында Ҡарауылтауында аҡтар килгәнен ҡарауыллап ятҡандар һәм Тоҙаҡтауында тоҙаҡ ҡорғандар икән. Тоҙаҡтауға менмәйенсә тураға киткән саҡта, Бағраш ауылына барып сығаһың(хәҙер ул ауыл юҡ).Унда бер матур бәләкәс кенә Бағраш йылғаһы ағып ята. Унан ары Иҫәкәй яғына таба Йылансыҡ тип аталған ялан.Был яланды элек Әрмет колхозы сәскән.\nҮрге Ташбүкәндең Ҡашҡат йылғаһын аша сығып тураға менһәк яланға - Рәкәй түбәһенә барып сығабыҙ.Унда ҡайын еләге бик күп үҫә ине, ер еләге лә түшәлеп ятты. Унда ла Егән колхозы сабынлыҡтарға теймәй генә ялан ерен һөрөп иген сәсә ине. Рәкәй түбәһенә менһәк уның ике ҡабырғаһында уң яғында ла, һул яғында ла Әбәш сабынлыҡтары йәйелгән. Әбәш яланында 1960 йылдар тирәһендә землемерҙәр палаткаларҙа яттылар, нимә эҙләгәндәрҙер , белмәйем. Рәкәй түбәһе урманға барып терәлә.Әгәр урман юлы менән китһәк Күсәр түбәһенә барып сығабыҙ.Был юлдан Һарғай ауылына ла барып сығып була.\nҠашҡат йылғаһын аша сығып һулға боролоп Ҡашҡат тирәһенән үткән ҡыя юл буйлап Ҡашҡат кисеүен кискәс һул яҡта Ғилманкил исемле ҙур сабынлыҡ ялан бар.Элек уны Басир Әхмәдиев бабай сапты. Ғилманкил яланы эргәһендәге Ҡашҡат кисеүен кисеп юл менән тураға китһәк әҙерәк үр менгәс Бәләкәй Әсе яланы.Был сабынлыҡта ла еләк бик уңа ине. Бәләкәй Әсенән тураға ат юлы менән барһаҡ Ҡашҡатты тағы ла бер кискәс Ғәлекәй яланына сығабыҙ. Ул яланында ылыҫлы ағастар ултыртылғайны күп итеп, хәҙер улар урман булғандарҙыр инде. Ул ағастарҙы еҙнәм Әхтәм Вәлитов ултыртҡан.Элек яланға ҡарағай ултыртыусыларға араларын бесән итеп сабырға лесниктәр рөхсәт биргәндәр. Һулға боролоп урман аша сыҡҡас Оло Әсе яланына барып сығабыҙ.Был ҙур яланда бесән саба торған инеләр.Әгәр юлды дауам итһәк Бәгрәзе тауына менәбеҙ.Бәгрәзе тауы итәгендә Шыуған исемле ер бар. Ололар әйтеүенсә Бәгрәҙе һыртынан үҫеп ултырған ағастары менәнбергә ер шыуған. Хәҙер инде арба юлы бөтөп йәйәүләп Бәгрәзе тауына менгәс һыртында ҡырсынташ түшәлгән юл бар.Был юл менән Иҫәкәй, Һарғай ауылдарына барыпсығып була.Бәгрәзе тауын төшһәк, Оҙонуй яланына барып сығабыҙ.Беҙ әтейем менән Оҙонуйҙа бесән сабып ятҡаныбыҙ бар.Бесән сабып кәбән ҡойҙоҡ , әүен ултырттыҡ. Бер ҡуян да атып алдыҡ.Ҡырпаҡ ҡар төшкәс ул бесәнде ат менән ташып алдыҡ.\nӘ хәҙер Үрге Ташбүкән ауылының Ҡурғашлы яғына барған яҡтағы ерҙәренә барып сығайыҡ. Ауыл осонан уң яҡта Ишәмәт сабынлығы бар. Был ялан уны сапҡан кешенең исеме менән аталған.Унда йылғаһыҙ ерҙә ваҡ ҡына ҡомлоҡ бар, йәйге эҫеләрҙә кешеләр шифа алыр өсөн шунда барып ҡомға күмелеп ята торғайнылар.\nҮрге Ташбукән ауылының осона сыҡҡас Ҡурғашлы яғына киткәндә Илсеғол түбәһе бар, ҙур яланында еләк уңа, күк һәм һары мәтрүшкәләр үҫә.Илсеғол түбәһендә ҡарағай ултыртылған.Уларҙы лесник Миннеғәфүр ағай Әхмәдиев ултырттырған.Ҡурғашлы яғына киткән юл менән әҙерәк барһаҡ Һалабаш күленә барып сығабыҙ, унда элек ҡап һуҡҡан ваҡытта йүкә ағасынан һалабаш һалып йүкәһен алып ҡап һуҡҡандар.Ошондай уҡ Һалабаш һала торған күл Оло йылға буйында үрҙәрәк Оло йылғаны быуып та эшләнгән ине. Ҡаптан тоҡтар теккәндәр. Юл менән ары китһәк Оло йылғаға барып сығабыҙ, уны кисеп сыҡҡас Кордон яланына барып сығабыҙ.Сик йылға ауылына киткән юл буйлап барһаҡ Түңәрәк яланға барып сығабыҙ.\nҮрге Ташбүкән яғы осонан Әрмет йылғаһы яғына ҡарап китһәк, уңға киткән юл була.Унан уҫаҡ ағастары үҫкән ерҙә матур ялан бар, был яланда һары умырзаялар үҫә (Алтынбаштар). Әрмет йылғаһы буйлап аҫҡа таба китһәк бер кисеү бар.Ул кисеүҙән сыҡһаҡ Ҡышлауға барып сығабыҙ.Унда ҡарағайҙар ултыртылған, был Ҡышлау аша әҙерәк түбән төшһәк Әрмет аръяғында 2-се Ҡышлауға килеп сығабыҙ, уна ла ҡараағайҙар ултыртылған.Бында ла кисеү бар. Ошо тирәлә Әрмет һыуында эре бүкән кеүек таштар бик күп.Фараз буйынса ауылға нигеҙ һалынғас бер ҙур Таш бүкәнгә ултырып ауылға ниндәй исем ҡушырға тип уйлашҡандар ҙа үҙҙәре ултырған Таш бүкән исемен биргәндәр, был һөйләшеүҙә Юрматы ырыуының Аҙнай ауылы кешеләре, Әхмәр яҡтары ҡатнашҡан тиҙәр, Түбәнге Ташбүкәндә Юрматы ырыуҙары кешеләре йәшәй), ә Үрге Ташбүкән ауылы кешеләре Гәрәй ҡыпсаҡтарға ҡарайҙар).\nҒафури районы Ташбүкән ауылы.Әнүәр Ҡотлогилдиндең һөйләүе буйынса\nСығанағы — «https://ba.wikibooks.org/w/index.php?title=Ташбүкәндең_ер-һыу_атамалары&oldid=24003»\nПоследний раз редактировалась 26 декабрь 2020 в 17:36\nБыл бит һуңғы тапҡыр 17:36 26 декабрь 2020 үҙгәртелгән.


Ҡазаға тарыусылар өсөн социаль маҡсатлы программалар фонды асҡан иҫәпкә 12 миллион 370 мең һум күсерелгән\nИҫегеҙгә төшөрәбеҙ, тәбиғәт ғәрәсәтен бөтөрөүгә йүнәлтелгән сығымдар йыйыу дауам итә. Әйберҙәр ҡабул итеү пунктары Краснокама районының Ҡарый ауылы мәҙәниәт йортонда, шулай уҡ Николо-Березовка һәм Яңауыл ҡалаһының йәштәр һарайҙарында ойошторолған.\nБынан тыш, матди ярҙам күрһәтергә теләүселәр аҡсаларҙы әле экрандарҙа күргән реквизиттар буйынса махсус иҫәпкә күсерә ала. Уны шулай уҡ беҙҙең канал сайтында ла табырға мөмкин. Ғәҙәттән тыш хәлдә зыян күреүселәргә тәүгеләрҙән булып бер көнлөк эш хаҡын республика етәксеһе Рөстәм Хәмитов күсерҙе. Был изге эштән шулай уҡ Башҡортостан Президенты хакимиәте, Хөкүмәт, дәүләт Йыйылышы-Ҡоролтай депутаттары ла ситтә ҡалманы.


Баш ҡалаға Көньяҡ Африка Республикаһы Президенты Джейкоб Зума килде // Сәйәсәт | новости башинформ.рф\nБаш ҡалаға Көньяҡ Африка Республикаһы Президенты Джейкоб Зума килде\n16:52, 7 июля 2015 Сәйәсәт\n7 июлдә Башҡортостанға эш сәфәре менән Көньяҡ Африка Республикаһы Президенты Джейкоб Зума килде. Өфө аэропортында уны һәм тормош иптәшен республика Башлығы Рөстәм Хәмитов ҡаршы алды. Башҡортостандың баш ҡалаһында Джейкоб Зума БРИКС-ҡа ингән дәүләт һәм хөкүмәт башлыҡтары осрашыуында ҡатнашасаҡ, тип хәбәр иттеләр төбәк башлығының матбуғат хеҙмәтенән.\nБелешмә. 2014 йылда Башҡортостан менән Көньяҡ Африка Республикаһы араһында тышҡы сауҙа әйләнеше 53,4 мең доллар тәшкил иткән. Ошо сумманың 83 проценты экспорт тауарҙарына тура килә. Тауар әйләнешендәге иң юғары күрһәткестәр 2012 йылда, Башҡортостан Көньяҡ Африка Республикаһына иген оҙатҡан ваҡытта күҙәтелгән.\nРеспублика биләмәһендә Башҡортостандың «Нефаз» һәм Көньяҡ Африка Республикаһының «Bell Equipment» компанияһының «Bell» самосвалдарын эшләү буйынса берлектәге проектына старт бирелгән. Әлеге ваҡытта тәүге өлгөләрҙе сафҡа индереү башланған. Самосвалды республика карьерҙарының береһендә һынау планлаштырыла.\nТеги: халыҡ-ара хеҙмәттәшлек,шос,брикс,көньяҡ африка республикаһы